Aduh, Tangkap Jiwa Betul Lagu OST Filem Pinjamkan Hatiku!

Jarang sekali kita dengar Ayda Jebat nyanyi lagu rentak slow ballad bukan? Namun untuk OST Pinjamkan Hatiku, Ayda cabar dirinya untuk nyanyikan lagu genre sebegini.

Tidak perlu dipertikaikan lagi, Ayda memang seorang yang versatile dan berbakat. Nyanyian duet bersama Adi Priyo (6ix Sense) dalam lagu ini memang menusuk kalbu!

Cinematography untuk video ini juga sangat bagus dan tidak mengecewakan. Cukup sempurna dan nampak berbeza sungguh!

Malah video klip ini juga punyai mesej yang mendalam dan tersendiri. Tak percaya? Jom tonton sendiri lagu OST Pinjamkan Hatiku

Nah ini dia beberapa gambar behind the scene sepanjang video klip ini dirakamkan. Seriously kami terpukau betul dengan kecantikan Ayda Jebat yang sentiasa nampak cantik!


Berlakon Di Hollywood, Raja Ilya Tipu Peminat?

Buat julung kalinya pelakon tanah air kita mampu menceburkan diri dalam sebuah filem membintangi sebuah terbitan Marvel Studios di Hollywood, pelakon Raja Ilya menafikan bahawa apa yang diperkatakannya sebelum ini adalah satu penipuan.

“Secara jujurnya ini merupakan kali pertama saya mendengar tentang tuduhan menipu. Terpulanglah kepada mereka yang nak cakap saya berbohong atau sebaliknya”

“Hanya kerana saya belum cukup popular jadi apabila saya berkongsi cerita mengenai berita berkenaan orang tidak percaya dan anggap saya menipu. Sedikit pun saya tidak terkesan dengan tohmahan yang dilemparkan malah kini saya sedang mempersiapkan diri dari pelbagai aspek termasuklah mental dan fizikal untuk menjayakan tawaran tersebut,” katana kepada Utusan Online.

Tambahnya lagi, dia turut terpaksa menjalani pembedahan di bahagian perut baru-baru ini bagi memastikan kesihatannya berada pada tahap terbaik sebelum menjalani penggambaran. Terikat dengan kontrak, Raja Ilya bertegas untuk tidak membuka sebarang penilitian tentang filem yang bakal dibintanginya itu. (rtky/s)


7 Perkara ‘Wow’ TGV Indulge Lakukan Untuk Anda!

Pernah atau tidak anda terfikir untuk menikmati hidangan lazat sambil menonton filem di atas kerusi empuk seperti berada di rumah ketika di pawagam?

Jika ya, TGV akan realisasikan permintaan anda dengan adanya TGV Indulge, anda akan mendapat layanan yang cukup istimewa serta tempat duduk yang cukup selesa.

Nah ini dia 7 perkara hebat tentang TGV Indulge yang anda perlu tahu sebelum mencuba!

1. Jangan terkejut, di sebalik pintu kaca terdapat satu kaunter yang cukup privacy khas untuk penonton Indulge membeli tiket. Jadi anda tidak perlu beratur panjang dan membuang masa.

Jangan bimbang, tiket yang dijual sangat berpatutan dan ada harga istimewa khas buat pemegang kad Maybank.

2. Sementara menanti, penonton dibenarkan berada di kawasan lounge yang tersedia sambil dihiburkan dengan alunan muzik Jazz yang cukup menenangkan.

Sofa-sofa yang ada dan bentangan karpet mewah serta pantulan cahaya membuatkan anda berada di satu zon yang cukup ekslusif.

3. Jika kebiasaan anda hanya perlu menunjukkan tiket sebelum masuk ke pawagam, di sini anda akan diberi layanan yang cukup istimewa di mana anda akan diiring masuk sehingga ke pintu panggung dan disambut mesra oleh butler yang bertugas.

Ya, jangan terkejut dan tak percaya, setiap panggung akan ada sekurang-kurangnya seorang butler yang bertugas untuk melayan setiap penonton yang ada.

4. Sepajang menonton cerita yang ditayangkan, anda dapat rehatkan badan di atas kerusi automatik yang empuk dan cukup selesa. Ia juga boleh di ubah kedudukan sama ada duduk atau baring mengikut keselesaan.

Bukan itu sahaja, anda juga akan dibekalkan dengan sehelai selimut baldu untuk menghangatkan badan sepanjang berada di dalam panggung.

5. Jika anda perlukan snack jangan risau anda tidak perlu bangun dan keluar, sebaliknya hanya buat pesanan melalui skrin sentuh dan segalanya akan terhidang di meja.

Jangan bimbang jika kamu tidak cukup wang tunai, kerana mereka juga menerima sistem pembayaran kad kredit atau debit.

6. Anda juga boleh nikmati hidangan makanan yang  lazat seperti berada di hotel atau restoran mewah yang dimasak khas oleh chef berpengalaman dengan harga yang sangat berpatutan serendah RM9.00 sehingga RM50.00.

7. TGV Indulge kini telah dibuka di One Utama dan Sunway Velocity.

So tunggu apa lagi? Jika ingin dapatkan maklumat lebih lanjut jangan lupa untuk layari laman web TGV atau hubungi mereka terus di talian 03 – 7722 2590 (1 Utama), 03 – 9201 5021 (Sunway Velocity).


Shaheizy Sam Nafi Tidak Ke Luar Negara Sebab Muflis

Bagi sesiapa yang mengikuti perkembangan pasangan, Shaheizy Sam dan Syatilla Melvin pasti tahu mereka kini berpisah seketika apabila Syatilla berangkat bersama ahli keluarga yang lain bercuti di London. Dengan kontroversi status muflis Sam baru-baru ini, ada yang mendakwa pelakon itu tidak dapat ke luar negara kerana muflis.

“Saya tidak dapat mengikuti percutian mereka kerana bakal menjalani penggambaran filem ‘Polis Evo 2’ tidak lama lagi. Saya dijangka mula masuk ke set penggambaran pada 14 Oktober ini. Jadi saya harus mempersiapkan diri,” katanya kepada Projek MMO mengenai perkara itu.

Menurutnya, ketiadaan beliau bersama isteri di London kini bukanlah kerana tidak lepas untuk ke luar negara tetapi kerana bebanan kerja yang terpaksa di selesaikannya, sekaligus menafikan dakwaan orang ramai. Berikutan kes cukai pendapatan yang tertunggak sehingga RM300,000 Sam perlu menyelesaikan masalah tersebut sebelum 15 Februari depan.

Enggan menyalahkan sesiapa dalam perkara membabitkan cukai pendapatan tertunggak, Sam akui dirinya juga silap kerana terlepas pandang dalam soal itu hingga notis bankrap dikeluarkan. Bagaimanapun, apa yang berlaku sebaliknya membuatkan Sam belajar daripada kesilapan dan akan memastikan perkara itu tidak akan berulang lagi. (rtky/w)


“Saya Rasa Boy Iman Berada Di Pihak Yang Benar”

Selepas beberapa minggu kecoh tentang skim perumahan yang dianjurkan Boy Iman yang didakwa menipu, bekas pelakon itu kini berada dalam tahanan pihak polis selepas pihak polis menerima 188 laporan terhadap Boy Iman.

Turut menerima tempias berhubung penahanan ini adalah duta kepada syarikat DBI Technology, Nassier Wahab. Penyanyi itu mendakwa beliau terkejut dengan penahanan Boy Iman selain percaya rakannya itu jujur mahu membantu masyarakat.

“Saya rasa dia (Boy Iman) berada di pihak yang benar. Sepanjang 15 tahun mengenalinya, saya tak pernah melihat dia menggunakan duit dengan cara salah. Saya percaya apa yang dia lakukan itu betul”

“Dia seorang yang bersungguh-sungguh dalam mengejar impian bergelar usahawan berjaya. Saya harap masyarakat tidak terus menuduh sehingga kebenaran itu muncul,” ujarnya kepada Berita Harian.

Hendak percaya cakap Nassier Wahab pun perlu fikir dua kali kerana beliau memang dibayar untuk menjadi duta kepada syarikat tersebut. Mungkin hasil siasatan polis akan lebih menyakinkan kita atas apa sebenarnya yang terjadi. (rtky/m)


Kerugian Cecah RM6.2 Juta, Boy Iman Ditahan Reman

Panas diperkatakan dilaman sosial sebelum ini mengenai penjualan rumah murah dengan harga tidak masuk akal, pelakon merangkap usahawan iaitu Boy Iman bersama dua lagi rakannya telah ditahan reman dua hari bagi membantu siasatan berkaitan skim penjualan rumah tersebut.

Menurut Astro Awani, Pengarah Jabatan Siasatan Jenayah Komersil, Datuk Sri Acryl Sani Abdullah Sani berkata, pelakon itu yang juga Pengarah Urusan syarikat perumahan dan dua lagi suspek utama iaitu pemilik sebuah lagi syarikat perumahan ditahan petang semalam.

“Pihak kami telah menerima 188 laporan polis berkaitan penipuan jualan rumah yang dilakukan oleh dua syarikat berkenaan melibatkan kerugian keseluruhan sehingga RM6.2 juta”

“Syarikat ini menawarkan rumah kepada pembeli dengan harga yang jauh lebih murah daripada pasaran iaitu sekitar RM60,000 untuk sebuah rumah banglo berkeluasan 1,650 kaki persegi.

“Bagaimanapun, setelah bayaran dilunaskan, pembinaan rumah tersebut tidak dijalankan,” katanya dalam kenyataan.

Selain itu, pihak polis turut merampas sebuah kereta Nissan Fairlady, BMW E92, tiga unit telefon bimbit, sjil doktor falsafah daripada Samaritan Mission International University dan pelbagai dokumen syarikat DBI Properties. (rtky/s)


“Hubungan Saya Dengan Fazura Hanya Kawan”

Jika sebelum ini, Fattah Amin pernah menyatakan bahawa ibunya tiada masalah untuk menerima Fazura malah Fattah juga ada berjumpa dengan keluarga pelakon dan penyanyi wanita itu. Bagaimanapun, Fattah menyatakan bahawa dia dan Fazura tiada ikatan istimewa.

“Janganlah… nanti jadi isu baru pula! Saya dengan Fazura bersahabat sahaja, tak lebih daripada itu. Sejujurnya, saya selesa dengan dia kerana kami pernah berlakon bersama dan dia juga seorang sahabat yang baik”

“Kalau nak tahu, angka 500 kuntum bunga mawar itu tidak membawa apa-apa maksud, itu hanya hadiah tanda persahabatan kami. Kalau saya nak bagi dua kuntum sahaja pun tak ada masalah, tak tahulah macam mana boleh timbul idea nak bagi 500 kuntum tu,” katanya kepada mStar Online.

Mungkin ada peminat yang hampa dengan jawapan Fattah namun itulah realitinya atau mungkin juga bila Fattah sudah bersedia nanti, pastinya pelakon lelaki pujaan ramai ini akan menjelaskan siapakah pilihan gerangan di hati. (rtky/s)


Kilafairy Tak Gelabah Ramai Komen Lucah

Gara-gara berkongsikan gambar yang memperlihatkan bentuk badannya, akaun Instagram Kilafairy nampaknya kini dihujani komen-komen lelaki gersang selain ada juga yang menegur agar pelakon ini lebih bersopan santun dalam memilih pakaian. Namun Kilafairy sendiri tidak cepat melatah mengenai perkara berkenaan.

“Mulut orang tak boleh nak tutup. Jadi, biarlah mereka nak cakap apa. Percakapan mereka itu melambangkan IQ mereka. Lagipun, mereka yang juga tolong lihat karya-karya saya. Kami memerlukan satu sama lain,” katanya kepada mStar Online.

Sebelum ini, Wak Doyok juga pernah meninggalkan komen berbaur lucah sekaligus mencetuskan pelbagai reaksi terhadap selebriti tersebut.

Bagaimanapun bukanlah semua komen yang ditinggalkan adalah berunsur lucah kerana ada juga wanita yang turut mengidamkan bentuk badan seperti pelakon wanita tersebut.

Selain itu dalam masa yang sama juga, Kilafairy sebenarnya turut mempromosikan produk kesihatan yang memberikan tumpuan kepada pelansingan badan. Mungkin salah satu cara untuk promosi juga bukan? (rtky/s)


Demi Misai, Wak Doyok Sanggup Tolak RM1 Juta

Pernah atau tidak terbayang macam mana wajah Wak Doyok tanpa misai? Namun jangan bermimpi! Kerana Wak Doyok sanggup menolak tawaran RM1 juta semata-mata untuk mengekalkan imejnya itu.

Wak Doyok yang telah ditemuramah oleh sebuah portal hiburan memberitahu tawaran tersebut merupakan projek kerja amal yang memerlukan dia membuang misai dan jambangnya.

Namun, Wak tidak pernah terfikir untuk mencukur wajahnya kerana itu adalah simbolik identiti dirinya walaupun projek tersebut ada tujuan murni.

Malah, dia turut akan menolak tawaran belakon sekirannya perlu bertindak perkara yang sama.

“Pernah sebelum ini ada pihak tawarkan saya RM1 juta untuk berbuat demikian tetapi saya tolak… tak sanggup!”

“Jika ada tawaran memerlukan saya mencukur jambang dan misai, saya tidak akan terima dan anggap ia bukan rezeki saya,” katanya pada wartawan mStar Online.

Wak yang kini sudah mula bergelar pelakon sejak membintangi Abang Long Fadil 2 berterus terang, bila bercerita tentang dunia lakonan dia tidak kisah mengenai bayaran atau tawaran selagi tawaran tersebut masih kena dengan dirinya.

Kami faham, tanpa misai dan jambang bukanlah Wak Doyok namanya! Apapun selamat maju jaya buat Wak  dalam industri hiburan dan semoga sukses selalu. (rtky/l)


Sempena Anniversary, Isteri Minta Nabil Ahmad Bayi Lelaki Pula

Baru sahaja menyambut ulangtahun perkahwinan yang keenam, pasangan Nabil Ahmad dan isteri, Zira Ayub nampak begitu bahagia sekali dengan kehadiran dua cahaya mata perempuan. Tetapi sambutan kali ini, selain ucapan manis buat suami, Zira sempat mengusik Nabil dengan meminta seorang cahaya mata lelaki pula selepas ini.

Menerusi akaun Instagram, Zira telah memuat naik sekeping gambar dirinya mengucup mesra suaminya sambil mengungkapkan kata-kata penghargaan buat Nabil sepanjang mereka berkahwin. Sebagai isteri, pastinya bukan wang ringgit yang dipandang tetapi kebahagiaan dan kesejahteraan keluarga.

Namun sedikit berbeza apabila kali ini nampaknya Zira teringin menimang bayi lelaki pula. Rata-rata perkongsian yang dimuat naik Zira mendapat ucapan tahniah daripada peminat diatas ulangtahun perkahwinan mereka. Selain itu, peminat juga turut mendoakan hasrat pasangan ini dimakbulkan.

Apalagi, Nabil, isteri pun sudah memberi bayangan inginkan cahaya mata lagi. Harapnya doa Nabil dan isteri dimakbulkan dan dikurniakan cahaya mata lelaki yang diingini. Apapun selamat ulangtahun perkahwinan buat mereka juga, semoga perkahwinan yang dibina terus utuh dan bahagia buat selamanya. (rtky/w)


Sufian Suhaimi, Elfira Loy Tunang 6 Oktober Depan

Beruntung badan dijodohkan dengan seorang penyanyi, bukan sahaja ketika merajuk boleh dipujuk dengan suara merdu malah diciptakan pula lagu khas buat bakal isteri. Itulah yang terjadi apabila Sufian Suhaimi memberitahu single lagu terbarunya, Terasa Ada diinspirasikan oleh rasa cinta sejak bertemu dengan wanita kesayangannya, Elfira Loy.

“Sebenarnya, lagu ini dirakam Mei lalu selepas sedikit demi sedikit idea muncul di minda. Malah, korusnya sudah pun mula dicipta sejak tahun lalu. Saya sendiri pernah memuatnaik sebahagiannya ke laman sosial sebagai ‘teaser’. Lagu itu bagaimanapun siap sepenuhnya pada tahun ini”

“Ia boleh dikatakan dilancarkan tepat pada waktunya dengan apa yang saya alami ketika ini. Begitupun, secara keseluruhannya ia juga sesuai untuk pasangan bercinta lain di luar sana. Waktu itu, ‘roh’ lagu berkenaan belum ada. Namun, ketika proses menyiapkannya, saya bertemu cinta”

“Ia berkisar bagaimana seseorang itu mahu meluahkan betapa dirinya jatuh cinta terhadap pasangan. Ibarat tiada apa dapat memisahkan mereka. Apapun terjadi, mereka tetap akan bersama,” jelasnya kepada Berita Harian Online.

Dalam masa yang sama, Sufian juga sempat memaklumkan berita baik dari pihaknya dan Elfira, dimana pasangan ini sudah menetapkan tarikh melangsungkan majlis pertunangan pada 6 Oktober depan. Manakala lokasi majlis tersebut pula akan diadakan di kediaman keluarga Elfira. Buat pasangan ini semoga segala persiapan berjalan lancar. (rtky/w)


5 Sebab Kenapa Anda Perlu Ulang Tonton Filem Sekuel Blade Runner!

Pernah tak kamu bayangkan bagaimana rasanya berada di dunia yang canggih serba maju dan terpaksa berdepan dengan beberapa ‘manusia jadian’ yang kejam cuba untuk merosakkan muka bumi?

Jika YA, kami ada 5 sebab mengapa anda perlu tonton filem Blade Runner 2 yang bakal ditayangkan pada 5 Oktober 2017 akan datang.

Jangan terkejut, filem ini berjaya mengabungkan dua hero dari era yang berbeza. Ya, bagaikan Déjà vu kerana kali ini Ryan Gosling akan bergandingan bersama Harrison Ford menyelesaikan satu misi yang sama untuk menyelamatkan bumi.

#2: Set Pengambaran Yang Fantastik Dan Bagaikan Berada Di Zaman Futuristic Yang Sebenar!

Cerita ini mengambarkan bagaimana dunia terutamanya negara Los Angeles pada tahun yang akan datang. Memang tidak dinafikan semua set dan props yang digunakan cukup menakjubkan dan mampu membuatkan anda yakin berada di zaman yang serba canggih.

#3: Kemunculan Jared Leto Yang Cukup Kacak Dengan Mata Yang Sangat Memukau.

Siapa yang tidak kenal dengan Jared Leto? Orangnya kacak dan serba boleh. Berilah apa sahaja watak pasti dia mampu lakukan. Di dalam filem ini, Leto memegang watak sebagai Niander Wallace seorang lelaki replika yang kejam dan punyai kuasa luar biasa melalui pandangan mata.

#4: Ada Suntikan Elemen Seni Di Dalam Sekuel Ke-2 Filem Ini

Jika anda pencinta seni, pasti anda akan jatuh cinta dengan setiap suntikan seni yang dihasilkan terutamanya apabila melihat replika-replika manusia yang ada. Paling kami suka kemunculan ‘gadis gergasi’ yang bercahaya.

#5: Akhir Sekali, Tentulah Sebab Aksi-Aksi Lawan Yang Cukup Mengujakan Dan Mendebarkan!

Nampaknya tiga dekat yang diambil sangat berbaloi kerana aksi-aksi lawan yang ada semakin mengujakan dan membuatkan anda tertunggu-tunggu apa yang akan jadi seterusnya.

Bagi yang belum tengok trailer, ini kami kongsikan keterujaan ini bersama anda.


"Hanya Allah Tahu Apa Kita Buat"

Bila nampak saja satu pihak berada satu tahap berbeza sikit, habis jadi kecaman. Itulah apa yang terjadi kepada pelakon Afdlin Shauki yang telah dikurniakan gelaran Datuk daripada Sultan Pahang, Sultan Ahmad Shah pada Selasa lalu.

“Assalammualaikum. Lewat malam ini aku berfikir, masih rasa macam dalam alam mimpi. Tak pernah berlaku dalam sejarah industri hiburan ini apa yang berlaku pada kami. Tak sangka yang empat orang sahabat, satu angkatan dapat mencapai kurnia ini sewaktu kami semua masih hidup”

“I am so proud of my brothers. Peduli apa orang nak kata. Baju itu memang kami beli tapi kurnia kami tidak. Kurnia ini bukan kami cari,” luah Afdlin menerusi akaun laman sosialnya.

Tambah Afdlin, dia sebagai insan seni sudah melakukan yang terbaik bukan saja untuk industri malah untuk keluarga dan juga masyarakat.

“Hanya Allah saja tahu apa yang kita sudah buat dengan bakat, tenaga dan harta kami selama ini. Kini kami masih berusaha, belajar dan memberi manfaat,” katanya. Buat Afdlin, moga terus tabah menghadapi dugaan dan kecaman daripada pihak yang tidak boleh lihat orang lain berjaya. (rtky/s)


Fizo Omar, Bakal Timang Anak Perempuan

Dengan usia kandungan yang telah mencecah 24 minggu, pasangan Fizo Omar dan Mawar Karim telah mengumumkan jantina anak mereka di Instagram.

Fizo dan Mawar kelihatan sangat gembira dengan berita ini. Mereka turut berkongsi video imbasan ultrasound yang jelas kelihatan keadaan anak di dalam kandungan.

Menurut mereka anaknya kini sudah mencecah berat 600gram dan bersyukur kerana semuanya dalam keadaan yang cukup sifat atau sempurna.

“Secara rasminya doktor kata 99.9% adalah perempuan!” ucap Fizo dengan perasaan yang cukup gembira.

A post shared by fizoomar (@fizoomar) on Sep 27, 2017 at 11:51pm PDT

Dalam masa itu, Fizo turut sempat mengusik perubahan isterinya yang semakin berisi sejak mengandung.

Apapun, tahniah buat mereka berdua dan semoga semuanya dalam keadaan yang baik. Tak sabar nak tengok macam mana wajah anak mereka, mesti comel! (rtky/l)


"Kerana Fesyen Inilah, Saya Dipandang Oleh Orang Luar Negara"

Kalau diimbas kembali industri hiburan kebelakangan ini memang banyak aksi panas yang mengundang kecaman peminat. Paling terbaru baru-baru ini Neelofa dikritik memakai jeans koyak dengan penampilannya yang berhijab. Menyedari hal itu, Neelofa mempertahankan fesyennya yang disifatkan ada gaya sehingga beliau dipandang orang luar negara.

“Ia bukan kali pertama saya mengenakan jeans sebegitu dan orang yang komen itu mungkin baru kali pertama melihat diri saya, serta tak mengenali siapa saya. Saya tahu diri ini berhijab dan memang saya mengenakan ‘inner’. Biasalah, orang akan cuba mencari kesalahan memandangkan penampilan saya, jadi pelbagai kritikan dilemparkan”

“Dengan penampilan saya ini jugalah saya diterima dan dipandang oleh orang luar ketika berada di Milan dan New York. Kenapa orang suka menghukum sesuatu daripada melihat apa yang saya sebenarnya lakukan untuk negara, agama dan budaya ketika berada di sana”

Malah disebabkan penampilannya mengenakan jeans koyak di lutut dan memaka turban di kepala hingga menampakkan sedikit anak rambut, ramai yang menyuruh Neelofa tanggalkan saja tudungnya jika ingin berfesyen seperti itu. Namun Neelofa tidak pernah menyesal membuat keputusan bertudung dan memberontak hingga ingin membukanya.

“Saya tahu siapa diri ini dan saya suka memakai sesuatu yang dirasakan selesa, bukannya disebabkan suruhan orang lain. Saya juga tidak pernah terfikir untuk membuka hijab kerana inilah yang saya pilih sejak awal. Sebagai wanita berhijab, kita tak boleh terikat dengan satu fesyen saja, sebaliknya boleh bergaya juga,” jelasnya kepada Berita Harian Online.

Buat Neelofa, bertabahlah menjadi selebriti pujaan ramai kerana pasti ada sahaja mata yang memandang mencari kesalahan. Namun kalau diambil dari sudut positifnya pula, mungkin kata-kata nasihat dan teguran yang diberikan itu tandanya peminat sayangkan Neelofa. (rtky/w)


Nur Sajat Minta Peminat Doa, Bakal Kahwin Tahun Depan

Siapa sangka dalam pada Rani Kulup ingin melamar pengasas kosmetik terkenal, Nur Sajat rupanya hatinya sudah dicuri orang. Nampaknya Sajat sudah sedia untuk mendirikan rumah tangga apabila beliau menyatakan hasratnya yang bakal menamatkan zaman bujang pada tahun depan dengan seorang jajaka berbadan sasa yang dikenali, Coach Yin.

“Sajat pun bukan tua, masih muda lagi. Jadi sekarang nak fokus pada bisnes dulu. Dalam bisnes ini, kita tak boleh fokus pada satu-satu bisnes sahaja. Lagipun Sajat masih ada sasaran yang belum dicapai. Tunggulah hujung tahun depan, Insya-Allah. Doakan yang baik-baik ajelah”

“Sajat akui sudah berpunya cuma soal teman hidup Sajat letakkan di tempat ketiga. Bagi Sajat bisnes dan keluarga lebih penting ketika ini dan pasangan hidup ibarat persinggahan,” katanya kepada portal My News Hub mengenai hasratnya untuk mendirikan rumah tangga tidak lama lagi.

Untuk pengetahuan, Coach Yin ini memang sedang hangat dikaitkan bercinta dengan Sajat, malah dalam Instagram juga masing-masing memang terbuka menunjukkan kemesraan melalui gambar mesra mereka berdua. Coach ini sebenarnya merupakan seorang jurulatih kecergasan dan juga mengusahakan perniagaan atas talian menjual produknya sendiri.

Kalau diikutkan gosip diantara mereka sudah agak lama diperkatakan ramai apabila mereka sering dilihat ‘berkepit’ ke hulur ke hilir. Namun jika masih ingat sebelum ini Sajat masih cuba untuk menyembunyikan hubungan mereka, mungkin masa itu baru mengenali hati budi agaknya. Apapun buat Sajat semoga dipermudahkan urusan perkahwinan nanti.

Dengan ini kami kongsikan beberapa gambar manis dan sweet mereka di Instagram untuk tatapan peminat Sajat! (rtky/w)


"Bagi Mata Saya, Dia Tetap Kelihatan Cantik"

Gara-gara pakaian dan tudung singkat yang digayakan pelakon cilik ini tidak sedap dipandang mata segelintir warga laman sosial, Mia Sara turut tidak terlepas dari kritikan dan juga kecaman mereka. Selain Mia, ibu bapanya turut menjadi sasaran untuk dikecam.

“Saya mengaku tudung yang dipakai Mia pada malam tersebut agak singkat dan saya terima segala teguran. Namun, bajunya tidak seketat yang anda nampak dalam gambar itu. Kalau lihat secara berdepan, baju itu longgar sahaja”

“Mungkin disebabkan sisi kamera yang mengambil gambar sehingga nampak bahagian dadanya jelas,” jelas bapa Mia, Ridhuan yang turut menyatakan bahawa persiapan yang dilakukan adalah di saat akhir.

Tambahnya, mereka mendapat jemputan untuk hadir pada malam festival itu kurang dari dua minggu dan dalam masa yang sama membuatkan mereka tidak sempat mencari tudung yang sesuai.

“Saya minta maaf jika ada pihak yang tidak suka atau selesa melihat pakaian Mia. Tapi bagi mata saya, dia tetap kelihatan cantik. Untuk netizen yang komen positif itu saya mengucapkan terima kasih. Yang negatif itu, saya dan Mia biarkan sahaja,” katanya. (rtky/s)


Fazura Dapat 500 Kuntum Mawar Dari Fattah Amin

Boleh tahan juga hadiah yang diberikan oleh Fattah Amin kepada Fazura sempena hari lahir pelakon wanita berkenaan. Mengakui terkejut dengan perkara tersebut, Fazura dalam masa yang sama turut berterima kasih dengan apa yang diusahakan oleh Fattah itu.

“Sebelum majlis pelancaran hari ini, Fattah ada menghantar mesej kepada saya untuk mengucapkan selamat maju jaya dan memohon maaf kerana tidak dapat hadir disebabkan terikat dengan penggambaran”

“Hadiah bunga itu memang satu kejutan. Terima kasih Fattah kerana menjadi sahabat yang baik. Ketika saya nampak bunga itu, saya ingat ibu yang berikan, tetapi rupa-rupanya bukan. Pandai dia nak kenakan saya,” jelas Fazura kepada BH Online.

Apa yang pasti, sama ada Fattah mahu pun Fazura, pasangan yang mula digandingkan bersama melalui drama Hero Seorang Cinderella ini ternyata bijak menyusun strategi bagi memastikan nama mereka sentiasa meniti di bibir peminat sekaligus membuatkan industri hiburan tanah air akan sentiasa berbicara tentang mereka. (rtky/s)


“Ramai Artis Cepat Terasa, Ingat Diri Bagus”

Baru-baru ini industri telah dikecohkan dengan kontroversi beberapa selebriti yang dikatakan berkecil hati dengan pengacara Festival Filem Malaysia ke-29. Memahami dengan situasi tersebut, Nabil Ahmad beranikan diri untuk bersuara tentang isu berkenaan.

Nabil yang berpengalaman dalam mengacarakan majlis memberitahu, dia lebih selesa jika mengendalikan majlis lain berbanding yang melibatkan selebriti.

Melalui sebuah portal hiburan, Nabil bersuara ada segelintir di antara mereka langsung tidak memberi sokongan yang penuh pada rakan selebriti yang lain. Jangan kata sorak, tepuk tangan juga tidak mahu.

Malah Nabil turut menambah, kebanyakan selebriti cepat terasa dan ada segelintir di antara mereka pula perasan bagus bila di sesebuah majlis.

“Saya dah kendali banyak majlis tapi lebih suka mengacara di majlis sekolah, universiti, kilang atau korporat berbanding sesuatu melibatkan artis. Sebabnya kebanyakkan artis cepat terasa. Ada segelintir yang ingat mereka bagus bila duduk di bawah itu”

“Mereka tidak memberi sokongan penuh kepada rakan yang berada di hadapan. Artis-artis Malaysia ini malas nak tepuk tangan dan sorak pun tak nak. Kenapa nak mengangkat diri lebih daripada orang lain”

“Saya dah biasa kena kecam. Saya tak ada masalah. Apa yang saya cakap ini adalah benda yang betul. Sudah banyak kali jadi pengacara untuk majlis pelancaran, bila ada artis lain tengoklah macam mana sikap mereka,” jawabnya pada media.

Ada benarnya kata Nabil, setiap pengacara yang mengendalikan sesebuah majlis ditugaskan untuk menghiburkan orang ramai.

Selebriti tidak seharusnya cepat terasa dengan apa yang diperkatakan oleh pengacara. Kerana kadang-kala mereka hanya sekadar mengusik dan ingin berjenaka.

Apapun semoga teguran Nabil ini dapat membuka mata rakan-rakan selebriti yang lain dan masing-masing dapat memperbaiki segala kelemahan. (rtky/l)


“Ada Orang Sihir Rumahtangga Kami Sampai Cerai”

Setiap perhubungan pasti ada rintangannya. Terutama bila sudah berumahtangga. Itulah yang terjadi pada pelakon Fatin Afeefa yang dikatakan menjadi mangsa sihir rakan sendiri sehingga bercerai dengan bekas suaminya Adam Shahz.

Fatin yang kerap mempunyai masalah kesihatan tidak menolak kemungkinan besar punca penceraiannya bersama bekas suami ada kena mengena dengan hasad dengki seseorang.

Menurutnya, walaupun sudah mendapatkan rawatan dari hospital namun penyakitnya masih tidak dapat dikesan sehingga terpaksa menggunakan altenatif lain.

“Sebelum ini saya ada mengalami muntah-muntah. Waktu malam dalam pukul 12 pula mesti saya tak boleh bangun”

“Ramai orang yang tegur pasal perubahan berat badan saya yang sangat ketara”

“Buat masa sekarang, saya dalam proses berubat dan berulang alik ke Pusat Perubatan Islam Darussyifa seminggu sekali,” jelasnya.

Sungguhpun begitu, Fatin bersyukur kesihatannya dikatakan beransur pulih dan memudahkannya untuk menguruskan hal anak-anak.

Dalam masa yang sama, Adam juga ada berkongsi kisah yang sama di laman sosial miliknya dan mengatakan dia menjadi mangsa kenalan rapatnya.

Macam-macamlah zaman sekarang. Tergamak betul kenalan terdekat buat benda-benda sebegini. Semoga Fatin dan Adam pulih sepenuhnya dan jangan putus asa untuk berubat. (rtky/l)


Gambar Di Sekitar Majlis 'Birthday Bash" Fazttzura

Tidak pernah mengaku tetapi tidak pula menafikannya, begitulah hubungan Fattah Amin dan Fazura. Terbaru semalam, mereka meraikan ‘birthday bash’ bersama, anjuran pengurusan Fattah. Turut hadir bersama pada malam itu adalah keluarga Fattah, dan turut terlihat gambar mesra Fazura bersalaman dan berpelukkan dengan ibu Fattah.

“Sebenarnya sudah beberapa kali Fazura berjumpa dengan keluarga saya dan terbaharu malam ini (semalam). Setakat ini keluarga saya terutama ibu tiada masalah dan menerima Fazura dengan baik. Malah saya juga ada berjumpa keluarga Fazura dalam satu pertemuan dengan kelab peminat sebelum ini”

“Keluarga kami masing-masing menerima dengan baik. Hubungan kami baik itu sahaja boleh saya beritahu. Saya tahu ramai peminat mahu kami bersama, namun saya hanya menerima sahaja doa yang baik daripada mereka. Selebihnya saya berserah kepada jodoh,” jelasnya kepada Astro Gempak.

Majlis yang cukup meriah berlangsung di Putrajaya International Convention Centre (PICC) semalam, memperlihatkan ‘love birds’ itu manis mengenakan gaun merah jambu dan Fattah pula berkemeja putih. Memang banyak aksi-aksi manis hingga ke tahap potong kaki semalam, kelab peminat Fattzura juga turut hadir menyokong selebriti kesayangan mereka.

Apapun harap-harap posting ini tidaklah mengundang pergaduhan diantara peminat Fattzura dan Lofattah pula kerana kalau masih ingat dulu pun Neelofa juga pernah bertemu dengan keluarga Fattah. Dengan ini kami kongsikan beberapa gambar di sekitar majlis ‘birthday bash’ Fattzura semalam. Enjoice! (rtky/w)


Yana Samsudin Dapat Kejutan Hadiah Kereta Dari Suami

Menyambut ulangtahun kelahiran yang 33 kelmarin, Yana Samsudin sempat berkongsikan hadiah istimewa dari suaminya iaitu sebuah kereta siap diikat dengan reben lagi. Menerusi akaun Instagramnya, Yana memuat naik gambar beliau bersama suami di sebelah kereta, berutung Yana memiliki suami yang sangat romantik dan menghargai isteri.

Melalui perkongsiannya itu juga, Yana sangat teruja dengan hadiah istimewa yang diberikan suami serta merakamkan penghargaan terima kasih buat suaminya. Siapa yang tidak gembiran bukan, jika setiap hari tugas seorang isteri bukanlah mudah, dari menjaga anak-anak dan keperluan suami kekadang sampai terlupa mengenai diri sendiri.

Rata-rata perkongsian tersebut menerima respon yang baik, peminat pun turut sama tumpang gembira buat Yana sekeluarga. Penuh ruangan komen Yana dengan ucapan hari jadi dari peminat buatnya. Kalau dilihat di sosial media pun, suka tengok keluarga bahagia Yana apalagi melihat telatah anaknya yang comel, Aisy Mateen.

Apapun selamat hari jadi buat Yana dan semoga sentiasa berbahagia selalu hendaknya. Terdahulu, Yana ada menyuarakan hasratnya untuk menambahkan bilangan ahli keluarga. Diharap doa Yana sekeluarga akan dimakbulkan tidak lama lagi. (rtky/w)


Berang Ditegur Gemuk, Shila Amzah Bertindak Laser Memerli Peminat?

Tidak semua orang terbuka menerima komen yang ‘terlalu jujur’, lagi pula jika ia dikeluarkan oleh individu yang tidak dikenali. Gara-gara dikomen peminat secara berdepan, Shila Amzah bertindak berani menegur sikap segelintir peminat yang tidak sensitif menyoal tentang fizikalnya.

Melalui beberapa video yang telah dimuat naik di Insta Stories, Shila kelihatan agak bengang sehingga mengeluarkan kata-kata ‘pedas’ buat peminatnya itu.

Baginya, soalan sebegitu agak ‘bodoh’ untuk ditanya dan tidak patut untuk dikeluarkan oleh mana-mana peminat.

Dengan menggunakan percakapan Bahasa Inggeris, Shila meminta peminatnya itu mencerminkan diri terlebih dahulu sebelum mengeluarkan komen tentang perubahan dirinya.

Malah Shila meminta mereka untuk fikir terlebih dahulu sebelum mengeluarkan kata-kata.

Selama ni ingat wartawan Malaysia yang bermasalah. Rupanya? Mulut kemain hazab. Korang nilai la sendiri ? @rotikaya @501Awani @mstaronline pic.twitter.com/MY1UR4Dtlm

“Jika kamu ingin mengambil gambar bersama saya, tiada masalah. Tetapi selepas itu janganlah tanya soalan bodoh seperti kenapa saya semakin gemuk!”

“Saya rasa, apabila ingin berkata sesuatu tentang seseorang, kamu perlu fikir dan dapatkan cermin dan betulkan foundation di wajah terlebih dahulu”

“Saya tiada masalah jika kamu miliki wajah yang hodoh, tetapi mempunyai hati yang busuk adalah lebih teruk. Betulkan sikap itu sebelum bercakap dengan orang,” tegur Shila secara tegas.

Hmm… mungkin Shila memang agak sensitif dengan soalan-soalan sebegini. So selepas ini jika berjumpa dengannya jangalah tanya soalan yang menyakitkan hatinya lagi ya.

Apa pun Bersabarlah Shila, inilah antara dugaan bergelar selebriti apabila ramai yang terlalu ‘prihatin’ dengan setiap perubahan seorang artis. (rtky/l)


Faye Kusairi Kini Hamil 3 Bulan

Pelakon Faye Kusairi telah mengesahkan hamil 3 bulan. Perkara itu disedarinya selepas mengalami loya-loya dan kerap kali muntah serta hilang selera makan beberapa minggu lalu.

“Pada awalnya, saya hilang selera makan dan saya fikir inilah masa terbaik untuk saya menurunkan berat badan. Tapi beberapa minggu selepas itu saya muntah-muntah dan apa yang saya makan keluar balik. Bila saya buat ujian kehamilan, barulah saya faham kenapa saya kurang sihat”

Boleh dikatakan simptom itu masih ada dan saya juga cuba hadkan aktiviti saya kerana kandungan ini masih baru,” katanya ketika ditemui pada Malam Gala Filem Tombiruo di MBO The Starling, Damansara sebentar tadi.

Sementara itu suaminya, Azmi Hatta juga sudah mengetahui perkara itu dan teruja menantikan kelahiran cahaya mata pertama mereka.

“Suami dah tahu dan dia juga teruja untuk menantikan anak ini yang dijangka lahir sekitar April depan. Malah dia juga sering mengingatkan saya untuk memperlahankan aktiviti dan tidak lasak seperti selalu”

“Dia juga ada belikan saya buah-buahan untuk mengurangkan rasa loya. Apa yang boleh saya katakan dia banyak memberi sokongan moral sejak mengetahui saya hamil,” katanya sambil tersenyum.

Umum mengetahui Faye Kusairi atau nama sebenarnya Dayangku Faratiwan Adnil Awang Kusairi 30, telah mendirikan rumah tangga dengan pengarah dan bekas suami penyanyi Elly Mazlein, Azmi Hatta pada 9 April lalu selepas hampir 2 tahun berkenalan. (rtky/h)


Aiman Tino Nafi Berita Ditangkap Khalwat

Terkejut juga mendengar berita penyanyi terkenal, Aiman Tino yang didakwa ditangkap khalwat, sedang hangat diperkatakan di media sosial. Pun begitu empunya badan menafikan dakwaan terbabit dan menyifatkan ianya fitnah selain memberi amaran keras kepada individu yang menyebarkan berita itu.

“Ini peluang terakhir buat netizen tidak bertanggungjawab. Selepas ini saya akan bertindak kerana perbuatan mereka sudah melampau dan menjejaskan nama baik keluarga. Sebelum ini, ada individu mendakwa saya meninggal dunia. Sekarang, ada pula yang sanggup reka cerita saya berkhalwat”

“Rakan turut terkejut membaca berita itu malah ada peminat turut bertanya mengenainya. Saya tiada masa untuk melakukan perkara bukan-bukan dan kalau keluar pun ditemani keluarga,” jelasnya kepada Harian Metro.

Biarpun berita ini sedikit sebanyak mencalarkan imej Aiman sebagai penyanyi yang baru meningkat naik, namun beliau enggan terlalu melatah kerana ianya sama sekali tidak benar. Malah jelasnya, beliau juga terkejut dengan berita yang tersebar kerana pada ketika itu beliau bersama rakan-rakannya.

Sebelum ini, berita Aiman kononnya ditangkap khalwat tersebar dengan meluasnya, difahamkan dari ruangan pojok hiburan sebuah blog tempatan. Cerita berkenaan menyebut seorang remaja lelaki yang juga finalis Anugerah Juara Lagu 31. Daripada bayangan yang diberikan, ianya dipercayai Aiman. (rtky/w)


5 Hadiah Ini Mampu Buatkan Perempuan Senyum Sampai Ke Telinga!

Tidak dinafikan adakalanya perempuan memang agak merumitkan dan sukar untuk memahami kemahuan mereka. Tidak kiralah isteri, kekasih mahupun si ibu.

Tetapi jika anda jumpa satu ‘kunci’ yang mampu buatkan dia ‘suka’ pasti si dia akan sentiasa menyayangi anda.

Nak tahu apakah itu? Ini dia 5 perkara yang boleh buatkan si dia terus cair dan bertambah sayang pada anda.

Tak payah peningkan kepala, mereka hanya perlukan sedikit masa dan perhatian . Jadi, apa salahnya untuk luangkan sedikit waktu untuknya.

Jika bunga terlalu klise, apa kata cuba teknik baru ini. Make up! Ya, mereka memang gilakan barangan seperti ini walaupun hakikat mereka sendiri tidak selalu menggunakannya.

Well, jangan pening. Perempuan ni kalau nak pujuk senang sahaja bawaklah mereka pergi makan tempat-tempat menarik. Tak pun lagi best kalau anda sendiri yang masak.

Yang ini confirm mereka akan suka! Dengan rekaan terkini, muatan kapasiti sebesar 38L dan punyai kuasa 1800W. Pasti buatkan si dia tersenyum sehingga ke telinga.

Bukan itu sahaja, Oven ini juga sangat user-friendly dengan adanya cahaya dalaman yang pasti akan memudahkan pengguna untuk mengawal masakan. Malah ia juga selamat digunakan kerana pintu pembukanya mempunyai dua lapisan kaca serta penebat yang mampu mengelakkan tangan melecur.

Selain itu, ia juga mempunyai konveksi udara panas yang mampu menghangatkan semula makanan serta mempunyai fungsi pemutar untuk masakan jenis grill.

Menariknya, ia bukan sahaja mampu membakar kek sebaliknya boleh membakar atau masak apa sahaja jenis makanan kerana miliki ciri Multi-Zone Temperature Control dan mampu membakar makanan yang memerlukan suhu yang rendah.

Jangan terkejut, ia boleh digunakan sehingga 120minit untuk sekali pembakaran. Menarik kan?

Malah ia juga didatangkan sekali dengan clamp holder, baking tray, tray holder, cooking rack, rotisserie spit dan crumb liner.

Mulai 26 September – 1 Oktober 2017, Panasonic akan mengadakan satu sesi Cooking Roadshow di Lower Ground, Highstreet @ One Utama bermula 10 pagi sehingga 10 malam.

Selain menjual barangan dengan harga yang murah, mereka turut lakukan pelbagai aktiviti menarik serta menghiburkan.

So dah dapat idea? Apa lagi jangan tunggu lama-lama. Guna ‘kunci’ ini dan curi semula hatinya!

Ini antara aktiviti yang berlangsung sepanjang hari pertama Cooking Roadshow Panasonic…


Rani Kulup Cuba Pikat Nur Sajat Pula?

Kehadiran Presiden Martabat Jalinan Muhibbah Malaysia (MJMM) iaitu Abdul Rani Kulup Abdullah sebenarnya sedikit sebanyak bagaikan menjadi bahan hiburan kepada warga laman sosial. Baru-baru ini, Rani Kulup sekali lagi menjadi perhatian apabila menjelaskan mahu cuba mendekati Sajat.

Video yang dimuatnaik di Facebook itu adalah reaksi Rani Kulup apabila ada warga laman sosial yang bertanyakan sama ada dia mahu cuba memikat Sajat selepas lamarannya terhadap Vida sebelum ini ditolak mentah-mentah.

“Boleh, nanti ayah try Sajat. Tapi Sajat ok. Berbaik dengan dia, kau bagus. Jangan lawan dia, dia orang banyak duit tau. Jangan main-main. Muka dia pun cantik. Ayah pun nak putih macam dia juga,” katanya dipetik daripada portal MalaysiaKini.

Adakah usaha Rani Kulup berjaya, tidaklah kami ketahui namun semoga Rani Kulup akan sentiasa relevan dalam memeriahkan indsutri seni tanah air. (rtky/s)


"Bertudung Tapi Tak Tutup Dada"

Baru-baru ini telah berlangsungnya majlis Festival Filem Malaysia ke 29 yang bertempat di Pusat Dagangan Dunia Putra (PWTC). Antara yang menarik perhatian ramai adalah pelakon cilik, Mia Sara yang kini sudah meningkat remaja dan cantik. Bagaimanapun disebalik pujian, ada juga yang mempertikaikan tudung yang dipakainya.

Umum mengetahui bahawa pelakon cilik itu mengambil keputusan untuk bertudung seawal berusia 11 tahun lagi. Pun begitu, kelibatnya semalam mengenakan busana berwarna merah mengikut potongan bentuk badan dikecam hebat peminat kerana didakwa memakai tudung singkat hingga menampakkan bonjolan. Memang hebat isu aurat kini dipersoalkan.

Dalam masa yang sama, ramai juga yang masih tidak mempercayai pelakon itu kini sudah meningkat dewasa dan kelihatan begitu menawan. Malah ada juga yang berfikiran positif dan berpendapat beliau masih dalam proses pembelajaran. Kalau dilihat sekali imbas pun tidaklah begitu ketara dakwaan seksi yang dikatakan, tajam betul mata rakyat Malaysia.

Tetapi seperti biasalah, selagi bergelar selebriti, tidak kiralah berapa pun usia mereka pasti tidak akan lari dengan kecaman dan kritikan negatif peminat. Ada sahaja nampak kesalahan mereka. Diharap Mia terus kuat dan tabah membaca komen-komen peminat yang ‘terlalu sayangkan aurat’ Mia ya. (rtky/w)


"Yang Buka Aurat Je Jahat, Yang Bertudung Je Baik"

Dikala kontroversi panas melanda Fathia Latiff dan Natasha Elyzza baru-baru ini, Tiz Zaqyah turut bersuara menyelar tindakan Natasha yang dilihat menjadi punca maruah Fathia tergadai. Dan terbaru, menerusi laman Twitter pula, Tiz ada menulis beberapa pandangan beliau mengenai sikap skeptikal masyarakat terhadap aurat wanita terutama selebriti.

Tidak pasti ianya kebetulan atau tidak, namun Tiz seolah melepaskan geram yang tidak habis dengan pandangan serong masyarakat terhadap aurat wanita terutama selebriti. Menurut Tiz, pada zaman kini ramai meletakkan aurat sebagai kayu pengukur hati seseorang dan jika tidak menutup aurat sewenangnya saja mereka digelar ahli neraka.

Selain itu, Tiz turut menyatakan sikap rakyat Malaysia yang suka melabel seseorang dengan hanya melihat tubuh badan yang tidak menutup aurat. Malahan katanya lagi hijrah seseorang bukanlah bergantung kepada teguran ‘ustaz-ustaz’ di laman sosial tetapi kerana Tuhan.

Marah benar Tiz kali ini nampaknya. Menerusi siasatan handal portal Beautiful Nara, Tiz juga dilihat sempat berdebat dengan seorang peminat yang menyangkal pendapatnya itu mengenai aurat wanita. Bagaimanapun apabila kami menyiasat sendiri laman Twitter pelakon itu, ianya telah dipadam.

Apapun tepuk dada tanya iman. Lain orang lain pendapatnya mengenai sesuatu, namun apa yang pasti aurat itu wajib ditutup dalam agama. Tapi ada benarnya kata Tiz, wanita yang tidak menutup aurat tidak semestinya jahat dan wanita yang bertudung sebaliknya. Sama-samalah kita muhasabah diri. (rtky/w)


Zizan Razak Minta Maaf Dengan Hans Isaac

Tindakan Zizan Razak bergurau mengenai status Datuk Hans Isaac ketika mengacarakan Festival Filem Malaysia ke 29 (FFM29) nampaknya berakhir dengan pelawak berkenaan memohon maaf di atas apa yang diperkatakannya pada malam itu.

“Dia sudah meminta maaf. Kami juga sudah berbincang dan saya pun maafkan dia. Kepada peminat saya dan Zizan, saya rasa kita patut menghormati di antara satu sama lain. Inilah adat kita sebagai rakyat Malaysia”

“Ini kerana ada kata-kata yang agak kasar dalam Instagram saya,. ??Kami (Hans dan Zizan) dah selesai dan saya harap anda (peminat) pun selesaikan perkara ini,? katanya dalam satu kenyataan di Instagram.

Selain memohon maaf kepada Hans Isaac, Zizan turut meminta maaf kepada Datuk Eizlan Yusof dan juga institusi istana di atas apa yang terjadi. Bagaimana dengan pendapat anda pula? Adakah gurauan Zizan agak keterlaluan atau adakah Zizan perlu berhati-hati dalam mengacarakan majlis di masa akan datang? (rtky/s)


Shahrol Shahro Khianati Kawan?

Jika sebelum ini nama Shahrol Shiro turut dikaitkan dengan aplikasi Bigo Live sehingga menimbulkan tanda tanya orang ramai tentang status hubungannya bersama isteri tercinta, kini nama Shiro sekali lagi mejadi perbualan hangat atas dakwaan tidak menjelaskan bayaran yang sepatutnya kepada individu tertentu.

Menurut dakwaan @ELMIELMO di Twitter Shahrol Shiro juga telah menghalang individu berkenaan untuk menghubunginya.

Jika benar kenyataan yang dikeluarkan individu tersebut seperti yang dikongsikan di laman Twitter itu, nampaknya adalah lebih baik sekiranya Shahrol Shiro tampil memberikan penjelasan terbaik bagi memperbetulkan situasi.

Apa pun, semoga apa yang terjadi ini akan berakhir dengan tenang dan tidak membuatkan perkara menjadi lebih rumit dan sukar. (rtky/s)


Sharnaaz Ahmad Didenda RM1,200 Kerana Cederakan Pekerja Kelab Golf Warga Bangladesh

Menurut kemaskini terbaru di akaun Twitter Agensi Berita Nasional Malaysia (BERNAMA), Sharnaaz Ahmad didenda RM1,200 oleh Mahkamah Majistret KL kerana mencederakan pekerja kelab golf warga Bangladesh, Julai lepas.

Pelakon Sharnaaz Ahmad didenda RM1,200 oleh Mahkamah Majistret KL kerana mencederakan pekerja kelab golf warga Bangladesh, Julai lepas pic.twitter.com/PKDqSjvfqd


Norman Hakim & Abby Bersanding Kali Kedua Bersama Pasangan

Kalau masih ingat dulu rumah tangga pasangan, Norman Hakim dan Abby Abadi pernah bergolak dan akhirnya bercerai pada tahun 2008. Susulan kemelut itu timbul pula pihak ketiga, Memey Suhaiza sehingga menyebabkan mereka tidak bertegur sapa. Tetapi kini segalanya berubah, malah Abby juga sudah mempunyai teman hidup baru, Jaiezzany.

Bukan itu sahaja, pada ketika ini juga dua pasangan ini cukup bahagia melalui kehidupan mereka dan sering meluangkan masa bersama. Mungkin itulah nikmat redha dan kemaafan dalam sesuatu perkara. Semalam pula dua pasangan ini diraikan dalam satu majlis persandingan sempena ulangtahun perkahwinan keenam Norman dan Memey.

Majlis yang indah bak pengantin baru itu telah dihadiri kira-kira 600 tetamu termasuk rakan rapat pasangan masing-masing yang diadakan di IDCC Convention Centre, Shah Alam. Kemeriahan majlis turut ditambah dengan kehadiran anak-anak mereka menemani sepanjang majlis berkenaan.

“Alhamdulillah, semuanya berjalan lancar. Tujuan majlis ini diadakan untuk merealisasikan impian kami dapat berkumpul sebagai keluarga besar. Biarpun terdahulu hubungan kami pernah melalui fasa kontroversi, namun hubungan persahabatan antara saya, Memey, Abby dan Jaiezzany tetap baik dan dijadikan sebagai inspirasi kepada semua,” katanya kepada m Star Online.

Selain bersanding, kedua-dua pasangan ini turut mengadakan majlis doa selamat sebagai tanda kesyukuran bersempena khatam Al-Quran anak sulung Norman dan Abby, Mohamed Danish Hakim yang bakal melanjutkan pengajian hafazan Quran ke Turki Oktober depan.

Memang hebat persahabatan yang terjalin diantara mereka dan boleh dikatakan ramai yang menjadikan mereka inspirasi untuk lebih bahagia. Semoga dua pasangan ini akan terus berbahagia. Dengan ini kami kongsikan beberapa gambar sekitar majlis persandingan mereka semalam. Enjoice! (rtky/w)


Hans Isaac Terasa Hati Gurauan Zizan Razak?

Tidak dapat dinafikan bahawa kebanyakan majlis anugerah berkaitan industri seni tanah air, pastinya akan memilih individu yang berkebolehan berjenaka dan perkara itu turut terjadi pada Festival Filem Malaysia ke-29. Zizan Razak telah ditugaskan untuk menjadi hos utama.

Kehadiran pengacara yang mampu berjenaka pastinya adalah untuk mengelakkan timbulnya situasi bosan dan hambar pada sesuatu majlis namun nampaknya gurauan Zizan pada malam anugerah tersebut turut mengundang rasa kurang senang buat Hans Isaac.

Zizan tampil berjenaka dengan mempersoalkan sama ada Datuk Eizlan Yusof dan juga Datuk Hans Isaac mendapat atau membeli baju yang dipakai mereka. Bagi siapa yang menonton majlis anugerah tersebut mungkin terkejut mahu pun ketawa kerana soalan Zizan seakan akan mempersoalkan sama ada gelaran Datuk mereka dibeli atau pun diberi – namun dengan sedikit twist di penghujungnya.

Perkara tersebut disuarakan oleh Hans di Instagram dan turut menerima reaksi yang mempertikaikan pemilihan Zizan sebagai pengacara yang penuh prestij tersebut.

Sementara itu dalam perkembangan lain, Afdlin Shauki turut mempertikaikan tindakan Zizan yang memakai kaca mata hitam ketika mengacarakan majlis. Namun di ruangan komen di laman Instagram itu, Afdlin pula yang menjadi mangsa kecaman warga laman sosial.

Zizan dalam kenyataanya kepada BH Online menyifatkan apa yang dilakukkannya tidak keterlaluan malah setiap apa yang diperkatakan olehnya sudah dipersetujui oleh pihak produksi.

Apa pun, FFM tidak sah sekiranya tidak ada kontroversi. Jika sebelum ini pemilihan filem yang dinobatkan sebagai pemenang dipertikaikan, kini pengacara pula dilihat tidak profesional.

Well, inilah indsutri perfileman negara kita. Bak kata Zizan pada malam itu – gosip sana gosip sini, nanti berjumpa juga. (rtky/s)


Filem Adiwiraku Dinobatkan Filem Terbaik FFM29

Bersaing dengan 4 filem hebat lain, filem Adiwiraku ternyata mempunyai kekuatan sendiri apabila inobatkan sebagai Filem Terbaik pada Festival Filem Malaysia ke-29 (FFM29) yang berlangsung di Pusat Dagangan Dunia Putra (PWTC).

BACA: Gaya Selebriti Di Karpet Merah Festival Filem Malaysia Ke 28 (FFM 28)

Selain itu, filem itu juga merangkul dua anugerah lain iaitu anugerah Pelakon Wanita Terbaik dan juga Cerita Asal Terbaik. Antara filem hebat yang turut menjadi pesaing ialah filem Redha, Interchange, Hanyut dan Desolasi.

Majlis yang turut menyaksikan Zizan Razak sebagai hos utama itu juga turut turut mengiktiraf tiga filem, iaitu Desolasi, Shuttle Life dan Pekak untuk Anugerah Khas Juri.

Sementara itu, Datuk Yusof Haslam diberi penghormatan dan telah dinobatkan sebagai Anugerah Karyawan Sepanjang Zaman. Berikut merupakan barisan filem yang memenangi anugerah yang lain:

10) Pelakon Lelaki Harapan: John Tan (You Mean The World To Me)

11) Lakon Layar Terbaik: Saw Teong Hin (You Mean The World To Me)

15) Anugerah Khas Juri (Kesan Khas Visual): Desolasi (Skop Productions Sdn Bhd)

16) Anugerah Khas Juri (Kesedaran Sosial): Shuttle Life (MM2 Film Distribution Sdn Bhd)

17) Anugerah Khas Juri (Kupasan Isu Najis Dadah): Pekak (Grand Brilliance Sdn Bhd dan

20) Filem Box Office: Abang Long Fadil 2 (Skop Production Sdn Bhd & Astro Shaw)

24) Skor Muzik Terbaik: David Koon (You Mean The World To Me)


"Selagi Tuhan Pegang Hati, Saya Tidak Akan Buka Tudung"

Biarpun pada awalnya berdolak-dalik mengenai identiti sebenar gadis berahi di dalam video yang tersebar, Fathia Latiff tidak mampu lagi menyembunyikan perkara itu. Walaupun saban hari Fathia digasak dengan hentaman dan cacian peminat, beliau kesal kontroversi yang melanda dirinya turut mengheret maruah keluarganya sekali.

“Saya tidak kisah jika berterusan dikecam, tapi apabila keluarga turut sama menanggung malu, saya rasa bersalah. Berulang kali saya memohon maaf daripada mereka, terutama ibu. Saya tahu ibu begitu kecewa, tetapi semuanya sudah berlaku. Mahu atau tidak, saya terpaksa menanggung kesannya”

“Alhamdulillah, ketika saya dalam kekalutan dan jiwa sedang kacau, keluarga tidak membelakangkan saya. Mereka setia berdiri di belakang, memberikan kata semangat ketika saya tersasar dan melakukan kesilapan besar. Saya percaya kepada rezeki, malah tidak akan berhenti berusaha dan bertawakal kerana semua itu sudah tertulis”

Dalam masa yang sama, Fathia meminta agar dirinya diberikan peluang untuk memperbetulkan kesilapan yang dilakukannya sekaligus memperbaiki keimanan dirinya yang masih terumbang ambing. Pun begitu, Fathia tegas mengatakan dirinya tidak akan sesekali membuka tudung biarpun ramai yang mendakwa pelakon itu bakal mengikut jejak Uqasha Senrose.

“Jika ditakdirkan perjalanan kerjaya seni saya terhenti di sini, saya reda dan pasrah. Saya masih belum sempurna, tetapi selagi Tuhan memegang hati, saya tidak akan membuka tudung. Berilah saya ruang untuk memperbaiki kekurangan diri,” jelasnya kepada Berita Harian Online.

Sebelum ini, beberapa video menunjukkan Fathia yang kelihatan seperti ‘mabuk’ sedang menari sambil memaparkan sebahagian payu daranya tersebar di media sosial. Lebih parah lagi apabila aksinya itu dirakam dalam aplikasi Live Bigo. Tidak lama kemudian nama Fathia terus hangat apabila beliau digugurkan dalam sebuah drama kerana masalah disiplin. (rtky/w)


"Caci Maki Saya, Bukan Mak Dan Ayah"

Nampaknya isu aksi bercium diantara Fattah Amin dan Janna Nick masih hangat diperkatakan, terbaru Janna pula bersuara menyatakan perasaan kecewanya apabila isu tersebut dikaitkan dengan maruah keluarganya. Jelasnya, beliau tidak kisah andai dirinya dikecam atas tindakannya itu namun tidak keluarganya yang tiada kaitan dengan perkara itu.

“Ruangan kecaman, nasihat, pujian, kritikan, luahan perasaan, masalah rumah tangga, berniaga, tinggi langsing, vitamin kurus gemok, bengkung sajat disediakan. Sila kecam saya tanpa melibatkan hentaman kepada mak dan ayah saya. Bahasa kesat dibenarkan, semua kritikan negati di benarkan kecuali caci maki ke atas keluarga saya”

“Segalanya diterima dgn hati yang terbuka atas kesilapan kerana berkelakuan tidak senonoh seperti gambar di atas walaupun tiada melibatkan sentuhan kulit, terima kasih saya ucapkan atas sifat prihatin dan kasih sayang anda kepada saya,” jelasnya kepada m Star Online.

Terdahulu salah satu adegan di dalam drama adaptasi Korea, Coffee Prince itu menunjukkan Fattah dan Janna seolah sedang bercium dan melaga-laga pipi diantara satu sama lain. Aksi yang dimuat naik itu, sekaligus mencetuskan perbalahan diantara peminat yang mempertikaikan tahap pendidikan agama kedua pelakon terbabit yang beragama Islam.

Bagaimanapun selaku pengarah drama, Micheal Ang menafikan kontroversi itu dan menyifatkan dirinya sedar sebagai rakyat Malaysia, beliau masih peka dengan isu sensitif seperti itu. Menurutnya beliau hanya meminta Fattah meletakkan pipinya di sebelah Janna dan tiada sentuhan kulit berlaku.

Namun sehingga kini biarpun pengarah drama terbabit sudah menjelaskan apa yang berlaku, peminat masih merasakan adegan seumpama itu tidak sepatutnya dilakukan. Walaupun kulit tidak bersentuhan pada dasarnya, namun jika dilihat sekali pandang mereka sememangnya nampak seperti bercium, sekaligus mengundang fitnah. (rtky/w)


Nabil Ahmad Ingin Belajar Mengaji Sebelum Ibu Bapa Pergi

Bergelar Haji di usia yang masih muda selepas menunaikan haji pada tahun 2015, Nabil Ahmad meneruskan lagi niatnya untuk mendekati ilmu agama apabila beliau berhasrat untuk belajar mengaji sebelum pemergian ibu dan ayah. Malah usaha murninya itu turut menjadikan dirinya dilantik sebagai ‘Ikon Rumah Ngaji Negeri Sembilan.

“Lagipun, saya sedar kerjasama ini serius dan ia bukanlah lantikan secara on off kerana ia laluan berterusan. Sebab itu jugalah cita-cita untuk pandai mengaji sebelum mak dan ayah saya menutup mata”

Program yang berfokuskan kepada pembentukan keluarga berasaskan al-Quran, Nabil dalam masa yang sama ingin menerapkan pendidikan agama kepada anak-anaknya juga. Khabarnya juga Nabil kini sedang mencari seorang ustaz yang boleh mengajar anak-anaknya mengaji, mengikut kesesuaian masanya apabila lapang.

“Sebelum ini, saya menghantarnya ke kelas Mandarin. Saya lihat, dia mampu belajar dan bertutur dengan baik. Saya rasa kalau dalam usia begini muda, saya dah terapkan dia denagn aktiviti mengaji, ia akan lagi senang dan cepat”

“Saya mahu dia pandai mengaji dan belajar al-Quran kerana ia teras hidupsebagai seorang Muslim. Saya tak mahu dia jadi macam saya dulu dek nakal saya tak habis mengaji al-Quran,” katanya kepada Media Hiburan. (rtky/w)


"Kami Baik Baik Saja, Tiada Gaduh Laki Bini"

Nampaknya kini aplikasi Bigo Live semakin mendapat tempat di hati para pengguna laman sosial dan baru-baru ini antara selebriti yang turut terpalit berkenaan perkara tersebut adalah Shahrol Shiro. Malah kenyataan yang dimuatnaik di Instagram isterinya turut menimbulkan tanda tanya.

Menurut laporan mStar Online, Shahrol menafikan perkara tersebut selain menyatakan bahawa apa yang dikongsikan oleh isterinya yang dikenali dengan gelara Anna Danisha itu adalah ditujukan kepada rakan wanita Shahrol dan bukan kepada suami tercintanya itu.

“Tak ada apalah, kenyataan itu kepada rakan-rakan perempuan saya sahaja. Kami baik-baik sahaja, tak ada gaduh pun laki bini. Mana ada dia marah, dia ada kat sebelah saya ni”

“Apa yang dia tulis di laman sosial tu melawak sahaja tiada kaitan pun dengan hal rumah tangga,” jelasnya kepada portal berita tersebut.

Sementara itu, melalui portal berita ini juga terdapat satu screenshot isteri Shahrol meninggalkan komen yang mungkin dilihat sesetengah pihak seperti berbaur cemburu. Namun sebagai isteri, tiada apa yang salah dilakukan oleh Anna.

Apa pun, jika Shahrol sendiri sudah menjelaskan perkara sebenar, pastinya kini semuanya baik-baik belaka. Shahrol dan Anna selamat menjadi suami isteri setelah diijabkabul pada 18 Mac 2016 di Kluang, Johor dan kini mereka dikurniakan seorang cahaya mata lelaki pada 10 Februari lalu.

Sebelum ini, Shahrol pernah berkahwin pada tahun 2008 dan dikurniakan seorang anak, Muhd Adam Danish yang kini berusia lapan tahun. (rtky/s)


Michael Ang Nafi Drama Ada Babak Cium

Bergegar sekejap dunia hiburan tanah air apabila sebuah video rakaman pendek melibatkan Janna Nick dan Fattah Amin seakan bercumbuan telah tersebar di laman sosial. Namun selaku pengarah kepada drama adaptasi Korea popular iaitu Coffee Prince, Michael Ang menafikan perkara tersebut.

“Takkanlah saya sebodoh itu untuk menghasilkan babak bercium. Ini Malaysia. Semestinya saya peka dalam soal sensitiviti di negara kita. Tiada istilah bercium atau menggunakan ‘camera trick’ pun”

“Sebaliknya, saya hanya meminta Fattah meletakkan pipinya di sebelah kanan muka Janna. Tetapi, kedua-duanya tidak bersentuhan langsung. Itu saja yang saya arahkan kepada pelakon. Memang tak ada babak bercium pun,” jelasnya kepada BH Online.

Tambah Micheal, isu itu mula timbul apabila pelakon Fara Mendoza datang melawat Janna di lokasi dan berkongsikan rakaman tersebut melalui Insta Story.

Sedar atau tidak, isu ini membuatkan orang ramai mula beralih arah kepada drama ini yang bakal bersiaran nanti dan dalam masa yang sama warga laman sosial akan perlahan-lahan melupakan tentang isu tarian berahi di Bigo Live. (rtky/s)


"Orang Lain Boleh Laga Hidung, Kenapa Fattah Amin Tak Boleh?"

Biarpun masih belum ditayangkan, drama adaptasi Coffee Prince lakonan Fattah Amin dan Janna Nick telah mencetuskan kontroversi apabila salah satu adegan yang kelihatan mereka seakan bercium tersebar. Menerusi Insta Story, Fattah dan Janna dilihat membuat aksi seperti bercium bagi meniru adegan di dalam drama Korea terbabit.

Walaupun tiada sebarang sentuhan terjadi namun ianya telah mencetuskan kemarahan orang ramai yang merasakan adegan seperti tidak perlu dibuat biarpun drama tersebut sebuah adaptasi. Bukan itu sahaja malah nama pengarah tersohor, Micheal Ang turut diselar kerana menyelitkan adegan berahi di dalam drama tersebut.

Bagi peminat drama Korea, Coffee Prince, anda pasti tahu adegan tersebut dimainkan ketika peneraju watak utama Gong Yoo dan Yoon Eun-hye sedang berpura-pura bermain cinta (yang pada ketika itu dianggap hubungan sejenis) kerana menyangka wanita itu adalah lelaki bagi mengelak untuk keluar dengan gadis-gadis pilihan neneknya.

Pun begitu, ada juga yang tetap mempertahankan tindakan Fattah dan Janna berbuat demikian, yang dikatakan hanyalah ‘camera trick’ untuk menghidupkan adegan bercium itu walaupun mereka sebenarnya tidak bersentuhan. Malah ada juga yang memuji aktor kacak itu yang berani mencabar diri membuat aksi itu walaupun akan dikecam.

Pastinya kalau berfikir dari sudut perfileman, adegan seperti ini harus dibuat demi menghidupkan jalan cerita sesebuah karya yang dihasilkan, apalagi jika ianya adaptasi. Pasti ramai yang mengharapkan kesan yang sama seperti drama asal. Namun apapun rasanya mungkin pengarah boleh hasilkan trick yang lain agar ianya tidak nampak keterlaluan. (rtky/w)


Zahirah Macwilson Tidak Tertekan Gantikan Fathia Latiff

Menjadi pilihan kedua selepas pihak produksi menolak Fathia Latiff yang mempunyai masalah disiplin, Zahirah Macwilson tidak pernah merasa tertekan mengambil tanggungjawab yang asalnya diberikan kepada pelakon tersebut. Bagi Zahirah, beliau enggan masuk campur dalam kontroversi melanda Fathia dan menganggap tawaran itu sebagai rezekinya.

“Bagi saya itu merupakan kebetulan dan rezeki yang telah ditentukan lagipun buat masa sekarang saya baru saja habis penggambaran drama Duda Pujaan Dara. Saya tak tertekan untuk menggantikan Fathia kerana saya suka watak yang diberikan dan jalan ceritanya juga amat menarik”

“Saya juga tidak fikir langsung pasal kontroversi kerana itu adalah kerja dan tanggungjawab yang telah diberikan . Peminat juga memberi komen positif di media sosial apabila mengetahui saya menggantikan Fathia dan terpulang untuk bandingkan lakonan kami berdua,” jelasnya kepada Astro Gempak.

Drama La Luna yang sudah memulakan pengambaran semalam telah menampilkan Zahirah memegang watak utama sebagai Luna serta beberapa barisan selebriti lain. Malah difahamkan, pihak produksi juga terpaksa merakamkan semula penggambaran babak melibatkan Fathia sebelum ini.

Terdahulu beberapa video berahi Fathia telah tersebar sehingga mencetuskan kemarahan orang ramai yang mendakwa pelakon itu sedang berada di bawah pengaruh dadah. Tidak lama kemudian, muncul pula berita beliau yang bermasalah dengan pihak produksi sehingga digugurkan memegang watak utama kerana masalah disiplin. (rtky/w)


Neelofa Bergaya Sakan Di Majlis Makan Malam Swarovski

Nama Neelofa dan jenama barang kemas antarabangsa, Swarovski memang tidak asing lagi. Semalam syarikat berkenaan telah meraikan majlis pelancarannya sempena kempen percutian tahunan. Majlis yang dihadiri hanya 100 orang berpengaruh dan kenamaan itu turut melibatkan Neelofa sebagai selebriti mewakili Malaysia.

Majlis makan malam itu telah diadakan di sebuah villa mewah di Milan, kalau dilihat kepada Instagram pengacara itu pun memang banyak gambar-gambar selfie beliau bersama bintang terkenal di sana. Malah fesyen Neelofa yang tampil dengan kelainan mengenakan tudung ala-ala turban serta gaun merah yang penuh glamor turut menjadi perhatian.

Antara nama besar yang turut hadir memeriahkan majlis makan malam tersebut adalah duta besar mereka Karlie Kloss dan beberapa artis lain iaitu Alessandra Ambrosio, Martha Hunt, Shanina Shaik dan penyerang Brazil Giovanna Ewbank. Dalam masa yang sama kelihatan juga rakan-rakan Neelofa yang menemaninya ke acara terbabit.

Tumpang bangga sekali melihat kejayaan Neelofa sepanjang bergelar anak seni. Bukan sahaja menjadi usahawan wanita berjaya malah turut membawa nama Malaysia ke peringkat antarabangsa! Dengan ini kami kongsikan sedikit beberapa gambar menarik Neelofa di sekitar kemeriahan majlis makan malam Swarovski semalam. (rtky/w)


Pelajar Tahfiz Ittifaqiyah Jadi Anak Angkat Datuk Vida

Salah satu usaha Datuk Seri Vida menambah saham akhirat adalah melalui kebaikan dan Harian Metro melaporkan bahawa jutawan kosmetik tersebut akan menjadikan anak-anak tahfiz yang terselamat dalam tragedi kebakaran baru-baru ini sebagai anak angkat.

“Saya akan jadikan anak-anak tahfiz yang terselamat dalam tragedi ini sebagai anak angkat saya dan bawa mereka pergi bercuti untuk hilangkan tekanan dan trauma yang dialami mereka”

“Saya mahu hilangkan trauma dan tekanan yang dialami semua 18 anak-anak tahfiz ini dengan membawa mereka ke rumah saya dan menjadikan mereka sebagai anak angkat saya,” katanya kepada portal berita tersebut.

Sementara itu, menurut BH Online, dia berniat untuk membawa anak-anak tahfiz tersebut menunanikan umrah.

“Saya ingin mengambil mereka sebagai anak angkat saya dan membawa mereka semua ke rumah saya di Ipoh, Perak selama sebulan untuk menghilangkan trauma dan menenangkan mereka selepas terbabit dalam kebakaran”

“Hanya mereka yang pernah terbabit dalam kejadian ini yang memahami dan saya sendiri pernah kehilangan anak saya yang terkorban dalam kebakaran dulu,” jelasnya. (rtky/s)


“Bertudung Tapi Kecam Orang Pun Salah Juga ‘Kan?”

Nampaknya kontroversi kemunculan Fathia Latiff di Bigo Live minggu lalu masih menjadi bualan hangat sehingga ke hari ini. Walaupun Fathia Latiff sudah menngaku silap dan memohon kemaafan, masih ramai di luar sana yang memberikan komen negatif terhadap pelakon ini.

Dalam sesi live terbaru beliau di Instagram, Fathia Latiff sekali lagi tampil mempertahankan diri dengan berkata kemunculan beliau dalam video tersebut adalah secara tidak sengaja kerana tidak sedar sedang dirakam.

BACA: Fathia Latiff Akui Tidak Tahu Bigo Live Boleh Ditonton Ramai

“Saya tak sedar. Kalau kita dengan kawan-kawan perempuan, kitakan buat vdeo peribadi, yang hanya disimpan sesama sendiri. Tapi itulah, perkara dah terjadi,” ujarnya hari ini.

Fathia Latiff juga menjawab pertanyaan peminat sama ada beliau akan lebih berusaha untuk perbaiki diri terutamanya dalam aspek menutup aurat.

“Bukan hanya aurat sahaja. Ada perkara lain yang juga penting seperti berbuat baik kepada orang lain dan juga berbuat baik kepada haiwan. Bagaimana anda melayan orang lain, bukan saja hanya aurat”

“Aurat ialah sebahagian dari apa yang kita belajar dalam Islam. Tetapi ada perkara lain yang kita perlu belajar. Bukannya bila anda tutup kepala anda, anda boleh lakukan apa saja yang anda mahu contohnya kecam orang lain, atau menyumpah orang lain. Itu pun salah juga, kan?,” tambahnya.

Dalam sesi live di Instagram itu juga, ada peminat yang mempertikaikan tindakan Fathia Latiff untuk muncul hanya mengenakan hoodie dan menampakkan leher tanpa bertudung penuh.


Adakah 5 Air Ini Betul Betul Berasal Dari Malaysia?

Anda sangat bertuah sebenarnya jika lahir di bumi Malaysia kerana negara ini sememangnya kaya dengan pelbagai jenis hidangan dan juga minuman yang turut menjadi tarikan dari segi pelancongan.

Sebut saja nak minum apa? Pelbagai jenis minuman boleh dapat dan yang menariknya boleh pilih sama ada nak tambah ais atau tidak. Kalau ikutkan cuaca di Malaysia yang kebiasaannya hangat semacam saja, pastinya minuman berais akan menjadi pilihan.

Namun adakah air yang kami senaraikan ini benar-benar berasal dari Malaysia? Jom kami kongsikan beberapa minuman yang akan buat anda jatuh hati.

Tak sah sekiranya anda tidak pernah cuba teh tarik. Tak kisahlah yang manis mahu pun kurang manis. Malah pelancong juga tidak ketinggalan merasakan minuman ini sekiranya berkunjung ke Malaysia. Jika diikutkan, teh tarik sudah lama bertapak di negera kita.

Paling nikmat minum cendol ini sebenarnya masa hari tengah panas. Duduk bawah pokok sambil makan cendol,kan? Fuh, lepas itu dapat pulak yang cendol durian pulak, memang tak senang duduk jawabnya.

Jika nak diikutkan, payah juga nak jumpa cendol di luar Malaysia dan tidak mustahil sebenarnya minuman ini berasal daripada Malaysia.

Lebih menarik lagi, sekarang ini jika anda rasa susah sangat nak dapatkan beberapa minuman yang kami senaraikan di atas, jangan risau lagi. Sebabnya kini Coolblog turut membawakan pelbagai minuman berasaskan minuman tempatan.

Malah pilihan seperti Coco Kacang Chocolate Smoothie, Cendol Durian Smoothie dan juga Coco Yam Pulut Hitam Smoothie ini sememangnya sudah sebati dengan gaya hidup di Malaysia ini. Apa yang pasti, kehadiran perisa baru ini sangatlah istimewa lebih-lebih lagi ia tiba pada hari kemerdekaan Malaysia yang ke 60.

Apa yang lebih penting adalah perpaduan kita sebagai rakyat Malaysia dalam memeriahkan lagi suasana hidup penuh harmoni di negara yang berbilang kaum ini.

Mana mungkin Lai Chee Kang dilupakan. Ada yang panas dan ada juga yang sejuk. Lagi meriah bahan dalam Lai Chee Kang ini, lagi layan. Memang hilang dahaga kalau dapat pekena.

Air soya merupakan salah satu minuman yang sangat menjadi perhatian lebih lebih lagi di bulan puasa. Ada yang sarankan, jika makan karipap, cuba minum dengan soya sebab katanya memang serasi habis rasanya.

Percaya atau tidak, walaupun hanya minuman namun perkara ini dalam masa yang sama turut membuatkan kita sebagai rakyat Malaysia berkongsi minat yang sama walaupun berbeza bangsa.

Jika ingin diikutkan asal usul setiap minuman yang disenaraikan, pastinya sejarahnya tidak akan habis. Bukankah lebih baik kepelbagaian itu turut diraikan bersama di negara tercinta ini?


Emma Maembong: Tak Perlu Tunang, Kahwin Terus

Mungkin acap kali pelakon Emma Maembong sering diajukan soalan-soalan seperti bilakah dia mahu mengakhiri zaman bujang, bila nak kahwin, atau bila nak bertunang. Bagaimanapun pelakon yang semakin matang ini tidak pernah melatah malah menjawabnya dengan tenang.

“Soal jodoh saya sangat tak berani sebab pernah tercakap open, end up tak jadi dan orang kata itulah beria sangat, soal jodoh ini biar Allah tentukan,” katanya yang ditemui di Majlis Pelancaran My Sketchbook Shawl by Emma Maembong.

Walaupun sebelum ini pernah mengalami pengalaman bercinta, Emma Maembong mahupun Kamal Adli tidak berasa fobia untuk bercinta malah pengalaman lepas dijadikan sebagai satu pengajaran supaya pengalaman lepas tidak berulang kembali.

“Tak ada fobia pun kisah lalu, macam Kamal cakap i’m still young gunakan sebaik mungkin tak payah nak kawal-kawal dia atau dia kawal saya. Nak berlakon dengan sesiapa, dia nak buat apa saya akan sentiasa sokong.

Begitu juga dengan saya. Kita sama-sama sokong tak kisah walaupun kami bercinta atau tak, apa yang dia buat saya akan sokong, bukan disebabkan kerana bercinta je saya sokong dia, macam hari ini dia datang jadi emcee untuk majlis saya,” ujarnya lagi.

Emma juga tidak mahu mengadakan majlis pertunangan kerana baginya majlis pertunangan adalah bagi mereka yang mahu mengenali antara satu sama lain sedangkan dia telah mengenali pasangannya itu beberapa tahun lepas.

“Saya tak nak tunang, tunang ini sebenarnya zaman-zaman dulu yang tak ada telefon kononnya pertunangan ini untuk mengenali antara satu sama lain, tetapi zaman sekarang ini dah boleh ‘face time’, call semua itu. Tak payah tunang rasanya nikah sahaja terus, sebab tunang ni nak kenal pasangan, tapi kalau dah kenal dia 3 tahun, you nak tunang apa lagi. Nikah sahaja terus, kenapa nak tambah lagi setahun untuk tunang dan berkenalan sedangkan you dah kenal,” katanya yang tidak akan berahsia sekiranya mahu berkahwin kelak.

Dalam pada itu, di Majlis pelancaran My Sketchbook Shawl by Emma Maembong anda boleh mendapatkan kesemua koleksi tersebut dengan harga bermula dari RM55 sehingga RM99. Buat pengetahuan anda juga, kesemua koleksi tudung yang dijualnya adalah hasil lukisan tangan Emma Maembong sendiri. (rtky/h)


“Saya Tak Tahu Bigo Live Boleh Ditonton Ramai”

Boleh naik pening juga bila memikirkan siapakah gerangan di sebalik video aksi seksi melalui aplikasi Bigo Live yang membuatkan nama Fathia Latiff turut terpalit. Video yang turut tersebar itu juga turut ‘dibintangi’ oleh pelakon baru, Natasha Elyzza.

Namun sehingga hari ini, Natasha bermati-matian menafikan wanita di dalam video berkenaan adalah Fathia dan baru-baru ini Tasha bersiaran secara langsung lagi di applikasi Bigo Live.

Kali ini, muncul sebuah video di mana seorang pelakon wanita dari Singapura, Afiera Riana mengaku bahawa dia adalah wanita di dalam video menari ghairah yang tersebar itu (pengakuan bermula minit ke 10.20).

Bagaimanapun, perkara tersebut menimbulkan tanda tanya kerana dalam video sebelum ini, Natasha memanggil wanita yang sedang menari ghairah sehingga menampakkan sebahagian daripada buah dada itu tersebut sebagai Kak Ya, berbeza dengan nama Afiera Riana.

Sementara itu dalam perkembangan terbaru, Fathia menjelaskan kepada portal New Straits Time bahawa dia adalah individu yang terdapat di dalam video tersebut namun mengakui kesal dengan apa yang telah terjadi.

“Itu memang saya. Saya dan rakan-rakan meluangkan masa bersama di sebuah villa. Sesi menari itu berlaku dalam bilik air villa tersebut dan hanya ada rakan wanita sahaja. Pastinya saya malu dengan apa yang terjadi”

“Siapa je yang waras sanggup tayang sebahagian tubuh badan untuk tunjuk pada satu dunia,” jelasnya kepada portal berita tersebut.

Fathia juga menjelaskan dalam masa yang sama dia tidak mengetahui langsung mengenai aplikasi Bigo Live. Tambahnya, dia juga mahu meneruskan kehidupan dengan lebih positif.

Jika dilihatkan daripada aktiviti Natasha yang selalu live di Bigo mahu pun Instagram, rasanya buat masa sekarang adalah lebih baik mendiamkan diri dan menumpukan perhatian kepada perkara yang lebih penting.

Secara kasarnya, apa saja kontroversi yang melibatkan selebriti tanah air hanya akan berlanjutan sehingga sebulan dua sahaja dan secara perlahan-lahan akan dilupakan masyarakat.

Masyarakat Malaysia sangat mudah memaafkan sekaligus memberi peluang untuk selebriti tampil kembali bersemangat meneruskan kehidupan baru di dalam dunia hiburan. Namun terpulanglah kepada empunya badan dalam melayari bahtera seni di negara ini. Bak kata Fattah Amin, doakan yang baik-baik saja.


“Kalau Dia Matang, Mesti Tak Pakai Baju Macam Ni”

Nampaknya percutian adik beradik Neelofa di bumi Eropah kini menjadi perhatian warga laman sosial. Jika sebelum ini pakaian Neelofa ditegur, dalam masa yang sama pakaian adiknya, Ameera Khan turut menjadi bahan kecaman di Instagram.

BACA: “Harap Saya Tak Akan Jadi Pelacur Macam Awak & Adik Beradik Awak”

Dalam muatnaik beberapa gambar mereka bercuti, Ameera telah menggayakan baju yang cukup ringkas namun turut menampakkan bahagian perutnya. Perkara tersebut lantas mengundang rasa tidak puas hati terhadap adik Neelofa itu kerana ada warga laman sosial beranggapan pakaian tersebut adalah tidak sopan.

Sementara itu ada yang menyifatkan adik Neelofa tidak matang dan seperti kebiasaan juga, wujud pengira dosa di bahagian komen. Bagaimana pertimbangan dosa dilakukan oleh mereka tidaklah kami ketahui.

Bagiamanapun Ameera dilihat enggan melayan komen yang ditinggalkan. Apa yang pasti, ke mana sahaja dan apa saja keluarga ini lakukan, pastinya ia akan menjadi perhatian. (rtky/s)


Sufian Suhaimi Tanggu Belajar Sebab Kerjaya

Pernah beberapa kali mengangguhkan pengajiannya sebelum ini, Sufian Suhaimi menjelaskan apa yang dilakukannya itu bukanlah di atas dasar mengutamakan cinta malah menafikan perkara itu sekeras-kerasnya.

“Tidaklah, bukan sebab bercinta tapi sebab kerjaya. Kalau nak cakap bercinta, saya bukannya hari-hari berdating. Ia sebenarnya mungkin lebih sebab tuntutan kerjaya”

“Ada banyak acara atau majlis yang perlu saya hadiri dan perkara ini menyebabkan saya tak dapat fokus dengan kelas,” katanya kepada portal Tonton Extra.

Bagaimanapun, kini Sufian sudah memulakan semester baru pada bulan ini dan masih dalam proses menyiapkan thesis yang katanya masih berbaki dua bab lagi.

“Sekarang ini saya tengah buat thesis yang secara keseluruhannya mempunyai lima bab. Saya dah siapkan tiga dan kini tinggal lagi dua bab sahaja lagi untuk diselesaikan,” jelasnya. (rtky/s)


Kakak Pertahan Neelofa Pakai Seluar Koyak

Percutian Neelofa bersama adik-beradiknya yang lain ternyata menarik ramai mata yang turut sama mahu melihat keindahan alam di mana mereka pergi. Namun baru-baru ini, cara pemakaian Neelofa menjadi perdebatan di laman sosial sehingga membuatkan kakaknya, Noor Nabila mempertahankan Neelofa.

Melalui gambar yang dikongsikan, Neelofa memakai seluar jeans yang koyak di bahagian lutut. Perkara tersebut pastinya mengundang mulut-mulut pengguna laman sosial yang sakit mata melihatkan perkara itu sehingga ada yang meninggalkan komen berunsur kecaman mahu pun nasihat.

Malah lebih menarik lagi, apabila Nabila turut melihat akaun yang meninggalkan komen kecaman kepadanya – nampaknyaa individu terbabit juga terlalu merasakan diri terlalu bagus sehingga terlupa untuk membetulkan diri sendiri mungkin.

Apa yang dibongkarkan oleh Nabila sebenarnya sering kali berlaku dan kesan komen sebegini biasanya berlaku bila individu terbabit menjadi perhatian di laman sosial. Tidak salah untuk menegur, tapi lebih baik tegur secara berhemah di ruangan private message. Mahu tunjuk bagus sangat, kena cermin diri dulu.

Sementara itu, sebelum ini Che Ta turut pernah berhadapan dengan situasi fesyen seluar koyak sebegini dan jika diteliti kini, jika ada Che Ta kenakan gaya sedemikian, pasti ada legging yang dipakainya. Tapi tidak perlulah Che Ta nyatakan kepada orang ramai apa yang dipakainya ketika itu, bukan? (rtky/s)


Nora Danish Sah Hamil 3 Bulan, Suami Teruja

Jika sebelum ini ramai peminat sudah menjangkakan bahawa Nora Danish sudah mengandung, kini perkara tersebut disahkan sendiri oleh empunya badan dan pastinya perkara tersebut membuatkan pasangan ini sangat teruja dengan cahaya mata yang kini sudah sudah menjagnkau 3 bulan dalam kandungan.

“Saya gembira dengan berita ini, …suami lagilah bertambah teruja. Cuma pada peringkat awal dan atas nasihat doktor, saya tidak boleh terburu-buru. Pada usia saya sekarang, apa saja boleh terjadi”

“Saya kena lebih berhati-hati dan atas nasihat doktor serta suami, kerja seni terpaksa diperlahankan. Tumpuan saya sekarang lebih kepada menjaga kandungan dalam perut ini,” kongsinya kepada BH Online.

Malah tambah Nora, suaminya iaitu Nedim Nazri turut gembira dengan perkara tersebut selain menyatakan ia keterujaan yang berbeza walaupun sebelum ini Nedim sudah mempunyai cahaya mata.

“Sekalipun saya dan suami sudah mempunyai pengalaman memiliki anak, keterujaan itu jadi berbeza. Malah, ini menjadi tanda cinta saya dan suami. Nampaknya impian Rayqal hendak ada adik akhirnya dipermudahkan”

“Sebelum ini pun, dialah yang begitu mahu saya berikan adik,” katanya lagi. Apa pun, semoga kesihatan Nora sentiasa terjaga sepanjang kehamilan dan segalanya berjalan dengan lancar dan dipermudahkan. (rtky/s)


Warga Laman Sosial Kecam Vida Tunjuk Kaya

Tidak dapat dinafikan bahawa strategi pemasaran jutawan kosmetik di Malaysia ini tidak pernah malap malah pasti ada saja perkara baru tentang mereka. Baru-baru ini, Datuk Seri Vida pula menjadi mangsa kecaman gara-gara gambarnya berbaring di dalam bathtub bersama timbunan duit menjadi perhatian.

Gambar tersebut dikongsikan oleh Reen Imran yang terlibat dalam penggambaran video klip lagu Vida menjadi medan perdebatan di antara haters dan juga pengikut jutawan kosmetik tersebut.

Malah melalui komen yang sempat dimuatnaik OHBULAN!, ada yang menyifatkan bahawa Vida terlalu bongkak dengan kekayaan yang dimiliki sehingga melupakan Tuhan. Main sedap cakap sangat komennya pun.

Seperti kebiasaan, perkara negatif begitu sememangnya tidak berjaya meraih perhatian Vida. Malah ada juga yang menyatakan bahawa komen-komen negatif yang ditinggalkan tersebut datangnyya daripada mereka yang dengki dengan kekayaan dimiliki Vida. (rtky/s)


Isu Mati Syahid Dan Bangsat, Naz Mohon Maaf

Pengacara Nazrudin Habibur Rahman atau lebih dikenali sebagi Naz memohon di atas kenyataannya di laman Twitter baru-baru ini berikutan isu kebakaran Pusat Tahfiz Darul Quran Iftifaqiyyah. Bagi Naz, apa yang diluahkanya itu bukanlah untuk mempertikaikan soal ‘mati syahid’ itu.

“Ini bukan kali pertama berlaku, sudah banyak kes kebakaran asrama yang membabitkan kematian kanak-kanak. Saya bukan menafikan tentang hal mati syahid tetapi saya mempertikaikan tentang keselamatan yang sepatutnya dititikberatkan”

“Sampai bila kita mahu menerima alasan yang sama apabila ia membabitkan kematian. Niat saya untuk membuka mata pihak berwajib mengenai kepentingan keselamatan. Tidak kiralah pusat pendidikan apa sekalipun, soal keselamatan harus menjadi keutamaan dan bayangkan jika berlaku kecemasan, mereka ini tidak dapat menyelamatkan diri,” katanya kepada mStar Online.

Setelah siasatan dilakukan oleh pihak polis baru-baru ini, kejadian kebakaran yang berlaku 14 September lalu itu sebenarnya berpunca daripada perbuatan khianat oleh kanak-kanak berusia 11 hingga 18 tahun. Akibat kebakaran itu, 23 orang maut sekali gus membuka mata semua pihak mengenai penubuhan pusat tahfiz yang sepatutnya turut dilengkapi dengan infrastruktur yang lengkap. (rtky/s)


“Seksa Suspek Bakar Pusat Tahfiz Di Khalayak Ramai”

Tidak dinafikan ramai yang menyatakan rasa tidak puas hati dan juga marah terhadap 7 suspek yang menyebabkan kebakaran di Pusat Tahfiz Ittifaqiyah baru-baru ini. Turut merasa marah dengan tindakan luar batasan kanak-kanak yang melakukan perkara tersebut, Sharnaaz Ahmad turut menyuarakan pendapatnya di Instagram.

“Kami berhak diatas tuntutan ini.. kerana saudara kami dibunuh dgn kejam,” jelas Sharnaaz Ahmad di dalam kenyataannya di Instagram. Selain itu, pelakon ini juga turut ‘tag’ akaun Perdana Menteri Malaysia, Najib Razak.

Berikutan perkara tersebut, ada sesetengah warga laman sosial bersetuju dengan perkara tersebut namun ada juga yang membangkang tindakan sedemikian kerana tidak selari dengan asas agama Islam.

Jujurnya, tiada siapa yang boleh menghalang anda untuk bersuara di laman sosial. Bagaiamanapun kadangkala kehendak hati kita sukar diterima sesetengah pihak dan dalam masa yang sama turut mencerminkan mentaliti kita dalam berhadapan dengan situasi sedemikian.

Apa yang pasti, tragedi kebakaran di pusta tahfiz berkenaan ternyata memberi impak besar lebih-lebih lagi apabila ia adalah hasil perbuatan khianat. Tidak dapat dinafikan, perkara ini juga turut membuka mata banyak pihak tentang institusi tahfiz yang sudah bertapak sekian lama di negara ini. (rtky/s)


“Terima Kasih Kerana Rosakkan Hidup Saya”

Bukan mudah untuk memperbaiki reputasi diri yang tercalar namun itulah yang terpaksa dihadapi oleh pelakon baru, Natasha Elyzza gara-gara videonya di Bigo Live tersebar di laman sosial. Baru-baru ini pelakon tersebut turut bersiaran di laman sosial tersebut namun kali ini semuanya berbeza.

Dalam rakaman tersebut, Natasha menyindir dengan menyatakan rasa terima kasih kepada individu yang telah merakam perbuatan mereka menari ghairah di laman sosial tersebut sehingga menjadi perhatian umum.

Namun dalam masa yang sama, Natasha tetap menafikan bahawa wanita yang muncul di dalam video tersebut adalah Fathia Latiff. Pelakon baru ini juga turu dilihat menangis di atas perkara yang terjadi.

Lebih menarik, terdapat suara lelaki yang mempertahankan tindakan Natasha selain menyatakan apa yang terjadi bakal menutup periuk nasi wanita berkenaan dalam mengharungi kehidupan sebagai selebriti di Malaysia.

Jika mahukan kehidupan yang bebas kontroversi, janganlah semua perkara nak jadikan video. Mahu jaga periuk nasi dalam industri seni tanah air dibuktikan dengan bakat dan bukan dengan menayangkan tubuh badan. Logik mudah dan semua orang pun ada peluang untuk berubah. Bangun semula dan berhenti tuding jari kepada orang lain. (rtky/s)


“Tolong Maafkan Saya & Jangan Fitnah Saya”

Selepas dua buah video tersebar di internet, Fathia Latiff akhirnya bersuara memberikan kenyataan terhadap kontroversi yang melanda dirinya dalam tempoh 48 jam ini.

Video kedua dirakam peminat menerusi aplikasi BIGO Live ada menunjukkan yang wanita dalam video itu mengakui yang dirinya sebagai Fathia Latiff sebelum rakannnya Natasha Elyzza terus beremosi memarahi peminat.

“Saya pakai tudung kerana Tuhan dan saya buat semua ini pun kerana Tuhan. Saya sebagai seorang ikon, menjadi satu tanggungjawab besar untuk menjadi ikutan orang”

“Tolong maafkan saya dan tolong jangan fitnah saya lagi, saya masih belajar untuk menjadi seorang yang lebih baik,” ujar Fathia Latiff.

Dalam sesi live di Instagram yang berlangsung kurang 10 minit itu, Fathia Latiff pada awalnya bertanya kepada peminat sama ada mereka betul betul percaya itu dirinya dalam video yang tersebar.

“Have you seen the videos — do you guys really think it’s me? Really?” ujar pelakon itu membuka bicara.

Namun pelakon itu tidak menafikan atau mengiyakan status wanita dalam video itu sebagai dirinya. (rtky/m)


Bakal Jadi Bapa, Hafiz Suip Buang Sifat Pemarah

Bakal bergelar bapa tidak lama lagi, penyanyi Hafiz Suip menyatakan bahawa dia kini banyak berubah lebih-lebih lagi setelah isterinya hamil. Tambah Hafiz, sebelum isterinya hamil, dia sangat mudah marah jika ada perkara yang tidak kena berlaku.

“Dulu, jika ada yang tidak kena, saya mudah naik angin. Perkara kecil juga boleh mengundang kemarahan jika tidak ditangani dengan matang. Sejak isteri hamil, saya belajar tenangkan diri. Saya mula mengawal diri dan mengikis sifat negatif itu”

“Saya tidak mahu perangai buruk saya itu memberi kesan negatif kepada anak. Alhamdulillah, menjadi suami dan bakal bapa membantu saya supaya lebih matang dalam menangani diri serta dugaan yang menguji,” katanya kepada BH Online.

Sementara itu, berbicara soal cahaya mata, Hafiz berkata dia dan isteri sudah pun memilih nama anak pertama mereka iaitu Mohamad Riyadh yang membawa maksud taman bunga yang makmur. Semoga segala perancangan pasangan ini menjelang hari kelahiran anak pertama mereka berjalan lancar. (rtky/s)


3 Minggu Tayang, Abang Long Fadil 2 Kutip RM16 Juta

Jika sebelum ini filem Abang Long Fadil 2 berjaya mengutip RM5 juta selepas 5 hari tayangan, kini selepas 3 minggu, ia berjaya mengumpul RM16 juta. Memang gila-gila nampaknya sambutan terhadap filem ini.

BACA: Abang Long Fadil 2 Kutip RM5 Juta Dalam 5 Hari

Menurut portal Astro Gempak, jumlah terkini kutipan tersebut berjaya mengatasi kutipan filem prekuelnya iaitu Abang Long Fadil jika dibandingkan mengikut hari tayangan.

Selain itu, filem ini yang hanya ditayangkan di 130 buah pawagam, kini telah meningkat kepada 135 buah pawagam. Selaku pengarah, Syafiq juga turut menyatakan rasa syukurnya berkenaan berita gembira tersebut.

Adakah filem arahan Syafiq Yusof ini nanti berjaya menandingi kutipan filem Munafik, yang diarahkan oleh abangnya, Syamsul Yusof? Sama-sama kita nantikan jumlah keseluruhan selepas tamat waktu tayangan di seluruh pawagam. (rkty/s)


Fathia Latiff Mengaku Dirinya Dalam Video

Jika sebelum ini pelakon baru Natasha Elyzza yang turut terlibat sama dalam video Bigo Live yang kini tersebar di laman sosial menafikan bahawa wanita dalam video terbabit bukan Fathia Latiff, kini segalanya berubah apabila Fathia sendiri mengaku dirinya berada dalam video kedua yang turut tersebar.

Melalui video kedua yang tersebar tersebut, Fathia kelihatan hanya berkemban. Pada mulanya, Natasha bagaikan cuba melindungi Fathia yang tiba-tiba muncul dalam keadaan berkemban tersebut. Menyedari dirinya berada di dalam video, Fathia kemudiannya keluar daripada rakaman.

Namun tidak lama kemudian, mungkin setelah didesak penonton aplikasi itu, Fathia kemudian bersuara – “mengaku je lah. Ha, Fathia”. Namun Natasha kemudiannya bagaikan berang dan bertanyakan kembali soalan kepada penonton.

Namun tidak diketahui sama ada adakah Fathia yang muncul dalam video pertama sebab Natasha kata bukan Fathia. Mungkin juga Fathia datang selepas video pertama tamat, boleh jadi juga’kan?

Apa pun, sebagai seorang selebriti yang sebenarya menjadi perhatian masyarakat dan kehidupan selalu diperhatikan, adalah baiknya untuk menjaga setiap tingkah laku. Tapi sebagai manusia, kesilapan tetap terjadi dan sepatutnya apa yang berlaku jadikanlah pengajaran. (rtky/s)


Fathia Latiff: Hanya Allah Sahaja Yang Tahu

Gara-gara video yang didakwa mirip wajahnya yang menari berahi tersebar bersama seorang pelakon baru, Fathia Latiff dalam kenyataannya kepada portal Astro Gempak tidak mahu berbicara panjang tentang perkara tersebut.

“Kalau boleh saya enggan komen mengenai perkara ini. Hanya Allah sahaja yang tahu,” jawabnya ringkas. Berikutan perkara tersebut juga, ramai warga laman sosial yang mula meninggalkan komen di laman Instagram Fathia.

Tidak mudah melatah, Fathia tetap dengan pendiriannya namun dalam masa menyerahkan kepada Tuhan kepada apa yang berlaku sekiranya video yang tersebar itu adalah kerana perbuatan khianat.

“Biarlah, jika netizen meninggalkan komen negatif, saya dapat pahala,” katanya lagi. Hanya Allah sahaja yang tahu,” katanya lagi,” katanya. (rtky/s)


“Wanita Dalam Video Itu Bukan Fathia Latiff”

Kecoh satu Malaysia sejak beberapa jam yang lalu berkaitan sebuah video menunjukkan pelakon baru Natasha Elyzza bersama seorang wanita yang didakwa ramai sebagai pelakon popular, Fathia Latiff.

Menerusi video yang dirakam live menerusi aplikasi Bigo itu, Natasha Elyzza dilihat sedang berseronok dengan rakan rakan wanita dalam sebuah bilik hotel termasuklah wanita mirip pelakon popular itu.

“Saya akui itu saya. Salah saya kerana menari dan berpenampilan seksi di dalam video itu. Saya memakai baju yang agak seksi kerana saya mahu mandi di kolam renang. Salah saya sendiri,” ujar Natasha Elyzza kepada Astro Gempak.

Dalam kenyataan sama beliau juga menafikan wanita tersebut merupakan Fathia Latiff, seperti yang didakwa ramai.

“Wanita itu bukan Fathia, dia kawan saya, wajahnya mirip Fathia. Saya minta maaf dan akan menjadikan perkara ini sebagai pengajaran,” katanya lagi yang turut berjanji tidak akan mengulangi perbuatan itu. (rtky/m)


Fathia Latiff Menari Berahi, Produksi Ambil Tindakan?

Terkejut juga apabila pertama kali kami melihat video yang sedang tersebar di laman sosial ketika ini. Menurut portal Beautifulnara, video tersebut datangnya dari applikasi Bigo dan seorang pelakon baru, Natasha Elyzza turut terlibat.

Lebih mengejutkan apabila kedua-dua individu tersebut dilihat menari dengan gaya yang sungguh menggiurkan selain hampir menampakkan payudara masing-masing malah pelakon baru tersebut turut memanggil nama – Kak Ya – dalam video tersebut.

Selain itu menurut sumber portal tersebut, pada hari rakaman video di atas di lakukan, Fathia Latiff sepatutnya menjalani penggambaran sebuah drama di Johor Bahru. Selain lewat hadir ke set penggambaran, pelakon wanita itu juga didakwa turut berada dalam keadaan kurang sedar.

Disebabkan perkara tersebut, pengarah bertindak menghalaunya serta mencari pelakon pengganti lain menggantikan Fathia. Sehingga kini, Fathia masih belum memberikan sebarang keterangan berkenaan perkara tersebut. Mungkin juga ada insan berwajah serupa, bukan?

Sama-samalah kita nantikan keterangan sendiri daripada empunya badan yang didakwa terlibat.(rtky/s)


Akhirnya Fattah Amin Sertai Kelas Lakonan, Nyanyian

Berita penting di hari Jumaat nan suci ini – setelah mendapat semangat dan juga mahu memperbaiki diri ke arah yang lebih baik lagi, Fattah Amin akhirnya akan mengambil kelas lakonan dan juga nyanyian bermula tahun 2018. Namun perkara tersebut tidak bermakna dia akan mengurangkan aktiviti seninya.

“Ini adalah perancangan untuk 2018. Saya ingin perbaiki diri untuk berdepan dunia yang penuh mencabar. Bagaimanapun, saya tidak bermaksud mahu mengurangkan aktiviti seni. Sebaliknya, memberi lebih ruang untuk memperbaiki jenama ‘Fattah Amin'”

“Saya mahu mendalami skil dengan menyertai kelas lakonan dan memperbaiki mutu nyanyian bagi persembahan pentas. Saya juga mahu mengikuti kursus perniagaan,” katanya kepada BH Online.

Nama Fattah sebelum ini sering disebut-sebut kerana ada yang menyifatkan lakonannya yang keras umpama kayu malah perkara tersebut turut mendapat teguran pelakon senior. Nampaknya Fattah mengambil berat setiap kritikan yang dilemparkan kepadanya dan mengubahnya ke arah yang positif.

“Saya sentiasa mengambil berat setiap kritikan dan komen semua pihak. Ini satu cara saya menghargai setiap perhatian dan sokongan diberi,” jelasnya. Semoga usaha Fattah memperkasakan industri seni tanah air akan terus dihargai peminat dan juga rakan selebriti yang lain. (rtky/s)


"Joy Revfa Tolong Jangan Main-Main"

Kesal dengan sikap sambil lewa Joy Revfa berhubung dengan permohonan faraq nikah (perpisahan sementara) yang difailkan wanita itu di mahkamah, Hafiz Hamidun memberi amaran kepada Joy supaya bersikap lebih serius untuk menyelesaikan kemelut rumah tangga mereka. Malah sikapnya itu turut mencetuskan pelbagai masalah lain.

“Ikutkan perkara ini boleh diselesaikan secara baik, tetapi bila pihak dia meneruskan permohonan ini di mahkamah dan buat sidang akhbar saya akur. Sebab itu saya beri amaran kepada dirinya agar tidak main-main”

“Tidak ada perkara yang mahu diselindungkan, bagi saya masyarakat sendiri juga sudah sedia maklum apa yang berlaku. Dalam masa yang juga masyarakat boleh belajar mengenai isu syariah ini. Jadi kalau mahu ambil tahu ambil tahu dengan telus,” jelasnya kepada Utusan Online.

Menyedari pergolakan rumah tangganya sudah menjadi perhatian umum, Hafiz memilih untuk berdiam diri dan hanya berbicara secara terbuka di mahkamah. Bagaimanapun penyanyi itu percaya segala kesulitan yang terjadi terhadapnya sekarang pasti punya hikmah yang menanti.

Namun dalam satu kenyataan media, Joy tetap mempertahankan kenyataannya sebelum ini dan berpendirian perkahwinan antara beliau dan Hafiz adalah sah. Sebelum ini, Mahkamah Rendah Syariah Shah Alam telah menangguhkan permohonan faraq nikah difailkan dan menetapkan 9 November depan untuk sebutan semula kes tersebut. (rtky/w)


Elfira Loy Beli Mercedes-Benz Guna Duit Berniaga

Hasil dari keuntungan berniaga di bulan Ramadhan baru-baru ini, pelakon Elfira Loy berjaya memiliki kereta pertamanya, sebuah kereta Mercedes-Benz A-Class A200. Boleh tahan juga’kan berniaga bulan puasa ya?

“Saya sudah lama memiliki lesen, cuma tidak mempunyai keyakinan untuk memandu bersendirian. Kebetulan, hasil jualan menerusi jenama Elfira Loy sepanjang Ramadan lalu begitu memberangsangkan”

“Jadi, ibu yang menjaga akaun perniagaan membantu menguruskan pembelian kereta idaman itu. Saya terkejut ketika mahu keluar bekerja, kenderaan itu sudah ada di depan rumah,” katanya kepada BH Online.

Tahniah buat Elfira Loy kerana berjaya mengejar cita-cita sehingga menjadi kenyataan. Nampak mudah dan senang tapi pastinya disiplin dan juga kerja keras merupakan perkara utama yang menjadikan pelakon ini berjaya di usia muda. (rtky/s)


Adam AF Nafi Sertai Tabligh, Kini Aktif Menyanyi

Usaha Adam AF menuju puncak nampaknya tidak kesampaian apabila dirinya gagal melayakkan diri dalam rancangan realiti televsien, Akademi Fantasia Megastar, baru-baru ini. Namun perubahan Adam dari berserban dan kini kembali lincah menari di atas pentas dipertikaikan warga laman soial.

“Pelbagai spekulasi menerjah apabila saya muncul dengan penampilan berbeza. Malah, ada yang mendakwa saya menyertai kumpulan tabligh. Kalau diikutkan, saya tidak pernah membuat kenyataan hendak berhenti menyanyi”

“Saya berhasrat memperlahankan aksi menari di pentas ketika itu kerana mahu bersedia bergelar bapa. Namun, rumah tangga saya kecundang di tengah jalan,” jelasnya kepada BH Plus.

Apa pun, semoga Adam AF dapat mencapai apa yang diimpikannya dalam kehidupan. Dugaan demi dugaan setelah bercerai pada awal tahun lalu, Adam kini turut mahu mencari pelapis dalam meneruks legasinya dalam dunia hiburan tanah air. (rtky/s)


Ucapan Ulangtahun Perkahwinan Bella Astillah Buat Peminat Tersentuh

Buang yang keruh ambil yang jernih, itulah perumpamaan yang dapat digambarkan oleh pasangan bahagia, Aliff Aziz dan Bella Astillah yang telah menyambut ulangtahun perkahwinan mereka yang pertama semalam. Pasangan itu kelihatan bahagia sekali makan malam bersama di sebuah restoran yang dihias dengan cukup romantis.

Umum mengetahui sebelum ini rumah tangga pasangan ini bergolak dek kerana kehadiran orang ketiga. Biarpun Bella sendiri menjadi saksi kecurangan suami tersayang namun hati seorang isteri dan naluri seorang ibu tetap ingin mempertahankan perkahwinan yang dibina. Menerusi akaun Instagram, Bella turut memberikan ucapan bermakna buat suaminya.

“Happy 1st Anniversary. Dalam setiap alam perkahwinan kita pasti akan merasai kepahitan. Susah, senang, kebahagian, kedukaan pasti akan singgah dalam kehidupan kita. Sama ada kita redha atau sebaliknya. Tanpa huraian mendalam pun, sudah ada satu tanggapan atau persepsi bahawa membina rumahtangga itu punya maksud yang suci murni dan nilai yang tinggi hingga dikatakan sebagai membina masjid”

“Dan saya sebagai isteri, akan saya jaga tingkah laku dan maruah saya sebagai seorang wanita dan juga isteri. Jika kita ingin dihormati, cerminlah diri kita dan lihat diri kita. Wanita harus menjaga maruah dan lebih mahal (maksud saya sukar didekati, sopan santun dan baik budi bahasa). Semua orang diduga ketika bercinta, bertunang dan berkahwin”

“Pertahankanlah perkara yang sudah halal dan milik kita. Ingatlah bahawa apa yang kita lakukan pada orang lain, akan berbalik pada diri kita. Entah yang menerima balasan ialah dirinya, atau anaknya, cucunya, atau kalau tidak terbalas, maka pembalasan tidak terampun akan terjadi di alam seterusnya,” tulisnya antara ucapan buat suami tercinta.

Dalam ucapan itu, Bella turut memesan kepada suaminya untuk mempertahankan masjid yang dibina bersama biarpun diganggu oleh mana-mana pihak dengan mendekatkan diri kepada Tuhan. Rata-rata peminat turut tersentuh dengan ketabahan Bella yang sanggup memaafkan Aliff dan memberi peluang kedua buat suaminya itu. (rtky/w)


Guna Kek Buah, LuLu Hypermarket Mahu Lakar Sejarah!

Memang bukan calang-calang apa yang ingin dilakukan oleh LuLu Hypermarket tidak lama lagi ini. Untuk pengetahuan anda, LuLu Hypermarket merupakan sebuah pasaraya yang menjual pelbagai keperluan seharian yang melengkapi kemahuan anda dan yang paling penting, halal.

Cawangan pertama mereka terletak bersebelahan dengan Jakel Mall di Caps Square Kuala Lumpur, Jalan Munshi Abdullah, Kuala Lumpur. Memang selalu ramai orang sebab promosi di sini memang gila-gila punya jimat.

Berdiri dengan kekuatan mereka membantu warga kota mendapatkan barangan keperluan dengan harga yang sangat-sangat berpatutan, LuLu Hypermarket akan melakukan percubaan memecah rekod kek buah terpanjang di Malaysia di mana jika berjaya, ia akan direkodkan di dalam The Malaysia Book of Records!

Jadi jangan lepaskan peluang anda untuk bersama-sama menyaksikan detik bersejarah ini dan pastinya ramai yang menantikan rekod akan tercipta dengan jayanya.

Sementara itu, jangan lepaskan peluang anda untuk mendapatkan pelbagai barangan seperti handbag, kasut wanita, pakaian kanak-kanak dan pelbagai lagi barangan lain dengan potongan harga 50%! Gila betul. Tapi kena cepat sebab promosi hanya berlangsung dari 16 September (Sabtu) hingga 17 September (Ahad) sahaja!

Jika anda yang berminat untuk mengetahui dengan lebih lanjut mengenai LuLu Hypermarket, boleh lawat sendiri laman web mereka di www.luluhypermarket.com, atau Facebook mereka.


AmarAmyra Cipta Akaun Instagram Untuk Anak Belum Lahir

Mencipta akaun Instagram untuk anak di kalangan selebriti bukanlah perkara pelik tetapi apa yang lebih hebat lagi pasangan yang bakal menyambut kehadiran cahaya mata pertama, Amar Baharin dan Amyra Rosli sudah membuka akaun Instagram untuk anaknya yang masih dalam perut.

Mengikut kepada penyiasatan sendiri, pasangan itu mencipta akaun Instagram untuk anaknya yang dinamakan Amyramarjr. Bagaimanapun akaun terbabit diletakkan dalam mod peribadi dan sudah mempunyai 20 gambar- tidak pasti pula gambar apa yang dimuat naik kerana akaun dibuat dalam mod peribadi.

Bayi lelaki yang bakal lahir pada Oktober itu nanti nampaknya sudah mempunyai 15,000 pengikut di Instagram, pasti semua peminat Amyra dan Amar tidak sabar ingin melihat wajah comel bayi itu bukan. Namun seperti biasalah pasti ada yang tidak senang dengan perkara tersebut, mana mungkin bayi yang belum lahir sudah ada Instagram kan.

Manakala di laman Twitter pula, ramai menunjukkan rasa tidak puas hati dengan tindakan pasangan itu kerana melihat tiada keperluan mencipta akaun seperti itu sebelum bayi lahir. Malah ada juga yang agak kasar memberikan pendapat jika sesuatu terjadi kepada kandungan itu. Mungkin kerana peminat sayang dan mengambil berat tentang pasangan ini.

Apapun semoga perjalanan Amyra melahirkan bayi sulung mereka dipermudahkan dan berjalan dengan lancar. Tidak sabar juga ingin melihat wajah bayi comel bayi sulung mereka di Instagram nanti! (rtky/w)